Deseti festival autorskog filma\nKrstarica 1. decembra 2003. 00:00\nUkupno 20 filmova predstavljeno je na ovogodišnjem, može se reći jubilarnom, Desetom festivalu autorskog filma koji se održava u prostorijama Dvorane kulturnog centra u Beogradu. Festival je otvorio film „Povratak“ Andreja Zvjaginceva, pobednik poslednjeg venecijanskog festivala.\nMeđu delima koja su na svetskim smotrama i u prikazima kritičara bila zapažena, a svoje mesto našla i na ovom domaćem festivalu nalaze se „Noi Albinoi“ Dagura Karija, koji važi za jednog od najozbiljnijih kandidata za ovogodišnjeg Feliksa i „Karandiru“, brazilskog reditelja Hektora Babenka zapamćenog po delu „Poljubac žene pauka“, koji se vraća filmu posle deset godina odsustvovanja. Tu je i izuzetna melodrama francuske rediteljke Žili Bertučeli „Otkako je Otar Otišao“, zapažena zbog nagrade filmske kritike na ovogodišnjem kanskom festivalu, kao i filmovi „Pornografija“ poljskog reditelja Jana Jakuba Kolskog i „Madam Sata“ Karima Ainouza koji spada u red dela koja su obišla mnoge festivale i izazvala dosta kontroverzi.\nFestival autorskog filma uspeo je da zadrži dve karakteristike po kojima je postao prepoznatljiv – nastavio je da prikazuje filmove autora koje je „otkrio“, poput Sokurova ili Kloda Milera iz Francuske, i dosta prostora posvetio debitantima kao što su Zvijangincev ili Žili Bertučeli. Ova poslednja dva imena posebno su važna pošto je žiri ovogodišnjeg festivala doneo odluku da upravo ovi autori ravnopravno podele glavnu nagradu.\nNaravno, postoje i promene, jer je, za razliku od prethodnih godina, vidljiva oseka filmova iz Azije i bivših jugoslovenskih republika. Jedini domaći film koji se pojavio u takmičarskom programu bio je film „Ta jadna stvorenja“ Petra Lalovića, a Festival je zatvoren filmom „Seobe 2“ Saše Petrovića sastavljenim od radnog materijala snimljenog na 35-milimetarskoj traci i šest epizoda koje su povezane stihovima Miloša Crnjanskog. Treba još samo napomenuti da za zvaničnu bioskopsku produkciju nije otkupljen nijedan film, izuzev filma „Prljave, lepe stvari“ Stivena Frirsa.


Desničari ojačali, ali bez pobede na lokalnim izborima u Austriji\nBeta 11. oktobra 2015. 20:00\nAustrijske socijaldemokrate SPO ostaće na vlasti u Beču, kojim upravljaju od 1945. godine, pošto su zadržali izvesnu prednost nad desnicom, naraslom usled straha od dolaska migranata, pokazuju projekcije na osnovu delimičnih rezultata današnjih lokalnih izbora u austrijskoj prestonici.\nPrema projekcijama, odlazeći gradonačelnik Beča Mihael Hojpl (Michael Haupl), koji je na vlasti 21 godinu, zadržaće svoj mandat sa osvojenih 39,5 odsto glasova, mada je to skoro pet procentnih poena manje nego na prethodnim izborima 2010. godine.\nŠef ultradesničarske Partije slobode (FPO) Hajnc-Kristijan Strahe (Heinz-Christian\nStrache) osvojio je, prema projekcijama, 30,9 odsto glasova, što je porast od pet procentnih poena i najbolji rezultat partije do sada u austrijskoj prestonici od 1,8 miliona stanovnika.\nDuel između njih dvojice , 61-ogodišnjeg Hojpla i 46-ogodišnjeg Strahea, bio je u centru izborne kampanje.\nPrvi put u istoriji „Crvenog Beča“, ekstremna desnica, koja se u kamanji bavila izbegličkom krizom i upućivala na strah od doseljenika iz muslimanskih zemalja, bila je, prema anketama, rame uz rame sa levicom, iako joj je zbog nedostatka mogućeg koalicionog partnera ostavljano malo šanse da će i upravljati glavnim gradom Austrije.\nPrema preliminarnim rezultatima, Strahe, naslednik istorijskog lidera FPO Jerga Hajdera, jedini je čija je partija napredovala na ovim izborima, što, kako navodi agencija AP, odražava i rastuću bojazan stanovništva pred velikim prilivom migranata.\nNa izborima je dobar rezultat zabeležila još i nova partija na političkoj sceni, liberalna partija Neos, koja ja na svojim prvim izborima osvojila 6,2 odsto glasova.\nKonzervativci partije OVP imali su svoj najgori rezultat u Beču, sa 9,5 odsto glasova. Zeleni koji su sadašnji koalicioni partneri s levicom su treći sa 11,6 odsto glasova i očekuje se da će moći da nastave partnerstvo s socijalistima.


Održana konferencija o položaju žena u železničkim kompanijama – "Infrastruktura železnice Srbije" ad\nOdržana konferencija o položaju žena u železničkim kompanijama\nObjavljeno 26. oktobra 2016. 18:15 26. oktobra 2016. 18:15\nZajednica evropskih železnica i infrastrukturnih kompanija (CER) učestvuje u projektu pod nazivom „Žene na železnici“, zajedno sa socijalnim partnerima poput Evropske federacije transportnih radnika (ETF). Povodom pokretanja ovog projekta, održava se niz sastanaka kako bi se učesnici informisali o položaju žena u železničkom sektoru i utvrdili adekvatne mere za njegovo unapređenje.\nMeđu njima je i nedavno održana konferencija, tokom koje su učesnici utvrdili da je postignut napredak u pogledu zastupljenosti žena u železničkim kompanijama. Plan je da se zastupljenost žena od sadašnjih 17,5% poveća najmanje na 25% do 2020. godine, kao i na 40% do 2035. godine.\nKomesarka za transport Violeta Bulc je tom prilikom istakla da će Evropska komisija pružati veliku podršku ovom projektu, kao i da će u okviru Generalnog direktorata za mobilnost i transport biti formiran poseban sektor za ravnopravnost polova pri zapošljavanju. Takođe, komesarka je pozvala socijalne partnere da potpišu Deklaraciju o borbi protiv nasilja nad ženama u železničkom sektoru.\nPodsećanja radi, CER i ETF su pokrenule posebno istraživanje u ovoj oblasti i sakupili primere iz železničkog sektora u pogledu promovisanja zapošljavanja, mera za ravnopravnost polova i položaja žena u železničkom sektoru. Istraživanje je sprovedeno putem posebnog Upitnika koji je dostavljen svim evropskim železničkim kompanijama. Putem ovog istraživanja prikupljene su ujedno i sugestije železničkih kompanija za unapređenje ove oblasti, koje će biti objedinjene i prosleđene Evropskoj komisiji.\nIzvor: CER Monitor i Odeljenje za međunarodnu saradnju


Moguća hapšenja zbog garancija Vlade KAP-u – Borba\nLjudi bliski istrazi u poslu izdavanja garancija za kredite podgoričkog KAP-a, otkrivaju da će se pred Specijalnim tužilaštvom naći čelni ljudi ministarstava ekonomije i finansija, u periodu od 2009. do uvođenja stečaja, odnosno sredine 2013. godine.\nPostoji osnov sumnje da su na organizovan način počinili krivično djelo zloupotreba službenog položaja u produženom trajanju. Pored njih, istraga će obuhvatiti članove vladine Komisije za praćenje i kontrolu državne pomoći.\nU Naredbi za sprovođenje istrage, zbog pranja novca, trebalo bi da se nađe Centralnoevropska aluminijska kompanija, koja je u julu 2005. godine, za 48 i po miliona evra postala većinski vlasnik KAP-a.\nKako je KAP dobijao garancije Vlade, tužilaštvo je počelo da ispituje još 2014. godine, na osnovu izvještaja Državne revizorske institucije objavljenog 2013. u kom su provjeravali izdate garancije 2009, 2010. i 2011. godine. Revizori su tada utvrdili da prije odobravanja izdavanja garancija KAP-u nije rađena procjena rizika.\nAnalizom Ugovora o poravnanju iz 2009. godine utvrđeno je da je Vlada izdavanjem državnih garancija za kredite KAP-u, bez odgovarajućih kontragarancija, preuzela značajan rizik od njihovog aktiviranja.\nZbog izdatih garancija za KAP, poslanici Pokreta za promjene su u maju 2011. godine podnijeli krivične prijave protiv bivšeg premijera i aktuelnog predsjednika države Mila Đukanovića i još sedam osoba – Olega Deripaske, Branimira Gvozdenovića, Branka Vujovića, Mihaila Banjevića, Vječeslava Krilova, Vujice Lazovića i Anđelka Lojpura. Nakon skoro desetogodišnjeg izviđanja očekuju se konkretni rezultati tužilaštva koje je zbog ovog slučaja često bilo na meti kritika.\nMinistarstvo javne uprave, digitalnog društva i medija: Predlog zakona o izmjenama i dopunama Zakona o slobodnom pristupu informacijama\nNe palite se.


Jeremić: Odluka Skoplja ugrožava odnose sa Beogradom\n18. oktobar/listopad, 2009.\nMinistar spoljnih poslova Srbije Vuk Jeremić izjavio je u nedelju u izjavi za novinare u Ministarstvu inostranih poslova da će odluka Vlade Makedonije da uspostavi diplomatske odnose sa Kosovom ugroziti odnose Beograda i Skoplja u trenutku kada su oni počeli da se popravljaju na inicijativu Srbije.\n"Ova odluka Vlade Makedonije nanela je udarac odnosima Beograda i Skoplja u trenutku kada su oni na inicijativu Srbije počeli da se popravljaju nakon prošlogodišnje odluke Skoplja da prizna jednostrano proglašena nezavisnost Kosova", rekao je on.\n"Smatramo da je ta odluka za žaljenje", izjavio je Jeremić dodavši da će takva odluka Skoplja imati posledice po odnose Srbije i Makedonije, ali u izjavi novinarima nije precizirao kakve konkretno.\nSrpski šef diplomatije je naglasio da o granici sa Srbijom, susedne države mogu da razgovaraju samo sa Vladom u Beogradu.\n"Mislim da nema nikakvog smisla govoriti o granici Srbije, pregovarati o granici Srbije sa bilo kojim drugim entitetom, sa bilo kojim drugim sagovornikom osim sa Vladom Republike Srbije", rekao je Jeremić.\nMakedonski ambasador u Beogradu proglašen je prošlog oktobra "personom non grata", zbog odluke vlade u Skoplju da prizna nezavisnost Kosova, predsednik Srbije Boris Tadić u junu ove godine primio je akreditive novog ambasadora Makedonije Ljubiše Georgievskog.\nMinistarstvo inostranih poslova Kosova saopštilo je u nedelju da su Priština i Skoplje uspostavili diplomatske odnose, pošto su parlamenti obe zemlje ratifikovali sporazum o demarkaciji granice.\nPogledajte komentare (35)\nUspostavljeni diplomatski odnosi sa Makedonijom\nSobranje ratifikovalo sporazum o granici\nRarifikovan Sporazum o granici sa Makedonijom


Naslovna Košarka ABA BITKE ZA JADRAN: ABA liga donela odluku – evo kada će se...\nPartizan i Budućnost na teren će u nedelju (FOTO: Starsport)\nFinalisti ABA lige biće poznati posle majstorica.\nČelni ljudi regionalnog takmičenja doneli su odluku kada će Partizan i Budućnost, odnosno Crvena zvezda i Cedevita Olimpija izaći na teren.\nU nedelju, 22. maja, svoju utakmicu odigraće crno-beli i Podgoričani, dok će dan kasnije četa Dejana Radonjića igrati protiv tima iz Ljubljane.\nOba susreta na programu su u hali Pionir, i dalje nije zvanično poznato u koliko sati će početi meč Partizana i Budućnosti (spekuliše se od 20.30), dok je Crvena zvezda objavila da će susret u ponedeljak 23. maja početi u 19 časova.\nNedelja, 22. maj (verovatno 20.30): Partizan – Budućnost\nPonedeljak, 23. maj (19.00): Crvena zvezda – Cedevita Olimpija\nPrethodni tekstDONČIĆEVA MAGIJA U RUKAMA: Luka dominirao i kao 12-godišnjak, klanja mu se i KRALJ! (VIDEO)\nSledeći tekstGUNDOGAN VIŠAK U SITIJU: Nemački vezista odlazi na kraju sezone\nZVEZDA I NJENA VRUĆA KLUPA: Ko je spreman da preuzme odgovornost? (ANKETA)\nruzica 17/05/22 15:44\tAt\t17/05/22 15:44\nIzglupirala se Zvezda na pretodnom meču, sad 23-ćeg moraju da igraju majstoricu\ndorde 17/05/22 15:10\tAt\t17/05/22 15:10\n22. maja je dan odluke za Partizan


Za dva dana šest osoba preminulo u leskovačkoj Kovid bolnici - JUGPRESS\nZa dva dana šest osoba preminulo u leskovačkoj Kovid bolnici\nU leskovačkoj kovid bolnici za poslednja dva dana preminulo je šest osoba. Pet je iamlo vrlo teške prateće bolesti, a radilo se o jednoj osobi koja je bila vakcinisana Sinofarmovom vakcinom i rođena je 1938. godine iz Leskovca, dok su ostale četiri bile nevakcinisane i to dve iz Bojnika (1936. i 1938.), a po jedna iz Leskovca (1951.) i Grdelice (1944.). Šesti preminuli je takođe nevakcinisan, iz Leskovca i rođen 1935. godine. Trenutno je na lečenju 68 osoba (Leskovac 47, Vlasotince 15, Lebane 5 i Bojnik 1). Primljeno je za poslednjih 24 časa 3, a otpušteno 6 osoba, dok je jedna prebačena u drugu zdravstvenu ustanovu. Pozitivnih na koronu je 65, na kiseoniku 38.


Sarkozy kritizirao ponašanje Vaclava Klausa - Klix.ba\nSarkozy kritizirao ponašanje Vaclava Klausa\n16.12.2008. u 13:44\nFrancuski predsjednik Nicolas Sarkozy kritizirao je u utorak u Strasbourgu antievropske izjave i ponašanje češkog predsjednika Vaclava Klausa, čija će zemlja u januaru preuzeti predsjedavanje Evropskom unijom.\n"Ponekad se čudim nekim izjavama predsjednika jedne velike evropske zemlje", kazao je francuski predsjednik aludirajući na Klausa tokom razgovora s evropskim poslanicima, nakon što je prezentirao izvještaj o polugodišnjem predsjedavanju Francuske EU-om.\nNicolas Sarkozy je žestoko osudio incident između Vaclava Klausa i predsjednika Evropskog parlamenta Hansa-Gerta Poetteringa i delegacija političkih grupa prilikom nedavnog susreta u Pragu, javlja AFP.\n"Ne postupa se tako s predsjednikom Evropskog parlamenta. Ne postupa se tako s predsjednicima političkih grupa Evropskog parlamenta niti s evropskim simbolima, ma kakav da je njihov politički angažman", osudio je Sarkozy.\n"Bili smo povrijeđeni kada su sve evropske zastave bile skinute sa svih javnih zgrada", kazao je šef francuske države.\n"Drago mi je da premijer Mirek Topolanek nije dopustio da ga zavede takvo ponašanje", zaključio je Sarkozy.\nŠef češke države se nedavno predstavio kao "evropski disident" i dao do znanja kako ne namjerava stalno podizati evropske zastave za vrijeme predsjedavaja EU-om.


Prihvaćena inicijativa za raspuštanje Skupštine opštine Rudo – Visegradlive.com\nHome / Susjedne opštine / Rudo / Prihvaćena inicijativa za raspuštanje Skupštine opštine Rudo\n28. Marta 2019.\tRudo 526 Views\n“Članom 152. Zakona o lokalnoj samoupravi Republike Srpske propisano je da Narodna skupština može, na prijedlog Vlade, da raspusti skupštinu ako nakon postupka opoziva gradonačelnik, odnosno načelnik opštine ne bude opozvan. Članom 153. Zakona propisano je da Narodna skupština odluku o raspuštanju skupštine dostavlja Centralnoj izbornoj komisiji BiH”, saopšteno je iz Biroa Vlade Srpske za odnose sa javnošću.\n“Privremeni organ se imenuje u roku od osam dana od dana stupanja na snagu odluke o raspuštanju skupštine. Nakon izjašnjavanja građana o opozivu načelnika opštine Rudo 23. decembra 2018. godine, na osnovu utvrđenih i objavljenih rezultata, konstatovano je da načelnik nije opozvan”, navodi se u saopštenju.\nSavez opština i gradova Srpske je u dokumentu “Prijedlog mjera i sugestija Saveza na Nacrt budžeta Srpske za ovu godinu i Program ekonomskih reformi Republike za period 2019-2021. godine”, koji je baziran na prijedlozima jedinica lokalne samouprave i zaključcima Predsjedništva Saveza, predložio, između ostalog, da bude produžen rok za usklađivanje broja zaposlenih u jedinicima lokalne samouprave zbog nemogućnosti usklađivanja u zakonom propisanom roku.\n“Ministarstvo je obavilo konsulatacije sa predstavnicima Saveza opština i gradova Republike Srpske. Savez je kao razlog za produženje roka naveo da jedinice lokalne samouprave koje imaju obavezu usklađivanja broja zaposlenih nisu u mogućnosti ovu obavezu da izvrše u zakonom propisanom roku, te da bi im za izvršenje obaveze optimalan rok bio dvije godine”, navodi se u saopštenju.\nPrevious ODLUKA VLADE RS Odobreno 16,4 miliona KM za modernizaciju bolnice u Foči\nNext Кako poboljšati piramidalnu krunu kod voća\nVišegrad : 6 novih slučajeva korona virusa, 9 iz Foče, 1 iz Rudog\nOd pоsljеdnjеg izvјеštаја о еpidеmiоlоškој situаciјi u Rеpublici Srpskој, u pоsljеdnjа 24 čаsа, izvršеnо …


FoNet portal :: Pretraga / tagId=28825 / position=1\nsubota, 02. jul 2022.\nTag: Vlast, Pogodaka: 254\nBeograd glasao protiv režima\nUčinićemo sve da se sačuvamo izbornu volju građana i svaki glas i zato smo se okupili ispred Republičke izborne komisije koja bi trebalo da nam saopšti "nešto", rekla je večeras Biljana Stojković iz koalicije "Moramo" na protestu u Beogradu.\nNapad zbog spiska\nLider Pokreta slobodnih građana (PSG) Pavle Grbović ocenio je danas da je napad na njega samo pokazatelj da je "vlast u panici" i poručio da građane ne treba da demorališu gužve na biračkim mestima, pozivajući ih da sačekaju i izraze svoju izbornu volju.\n03. 04. 2022.\nŠto češće menjati vlast\nU civilizovanom svetu svaki pristojan građanin nastoji da obezbedi smenjivost vlasti, a ako nemaju favorita, svesni svoje odgovornosti i važnosti svog glasa, građani razvijenih demokratija glasaju za potencijalno najmanjeg štetočinu, rekao je muzičar Antonije Pušić, odnosno Rambo Amadeus za Vreme.\nSprema se krađa\nKandidat za šefa države koalicije "Ujedinjeni za pobedu Srbije" Zdravko Ponoš ocenio je da se na izborima raspisanim za 3. april ne sprema krađa nekoliko mandata opoziciji, već otimanje građanima još nekoliko godina života.\n30. 03. 2022.\nRadoičić sedeo pored Vučića\nStranka slobode i pravde (SSP) i Narodna stranka poručile su danas da je na sastanku predsednika Srbije Aleksandra Vučića sa predstavnicima kosovskih Srba prvi sa njegove leve strane bio Milan Radoičić, koji je na američkoj "crnoj listi" i osumnjičen je za ubistvo lidera Građanske inicijative "Srbija, demokratija, pravda" Olivera Ivanovića.\nPonoš negativno predstavljen\nMonitoring televizija sa nacionalnom pokrivenošću koji je sprovela CRTA pokazao je da su najviše neutralno predstavljani Aleksandar Vučić, Miloš Jovanović, Boško Obradović i Milica Đurđević Stamenkovski, dok je Zdravko Ponoš najviše negativno predstavljen, u 72 odsto vremena, izjavila je FoNetu analitičarka organizacije CRTA Aleksandra Srećković.\nZa promenu vlasti 30 odsto\nGlavni istraživač Demostata sociolog Srećko Mihailović izjavio je danas, predstavljajući rezultate istraživanja javnog mnjenja, da je 32 odsto ispitanika odgovorilo da je sadašnja vlast dobra, 30 odsto misli da bi bilo dobro da neko drugi bude na vlasti, dok 38 odsto kaže da im je svejedno ko je na vlasti i da je svaka vlast ista.\nIzjava o Putinu izraz "gneva"\nAmerički predsednik Džozef Bajden izjavio je danas da neće povući spornu izjavu u kojoj rekao da ruski šef države Vladimir Putin "ne može da ostane na vlasti" tvrdeći da je tom ocenom izrazio svoj "gnev" a ne politički stav.\nOpozicji 100 mandata\nPotpredsednik Narodne stranke Miroslav Aleksić ocenio je danas da će opozicija na izborima ozbiljno poremetiti vlast i istakao kako je siguran da će opozicija imati 100 poslanika u Skupštini i da vlast neće imati apsolutnu većinu, saopštila je Narodna stranka.\n28. 03. 2022.\nPutin ne može ostati na vlasti\nAmerički predsednik Džozef Bajden izjavio je danas da šef ruske države Vladimir Putin ne može ostati na vlasti, pošto je njegov rat protiv Ukrajine strateški promašaj.


TotalCar.rs » Dani avanture Džipa 2015\nFAS, Fiat, Jeep, Srbija\n0 komentara 4587 pregleda\nRazmeđu Zlatibora i Tare možete “osvojiti” nadaleko čuvenom Šarganskom osmicom, prugom uskog koloseka, ali i moćnim terenskim vozilima!\nU oba slučaja, adrenalin će vam zagrejati dušu, a osmeh neće silaziti s lica dok vam se sva čula prepuštaju čarobnom svetu u kojem shvatate da je život čudo, baš kao što to reče i čuveni Emir Kusturica u istoimenom filmu za čije potrebe je prvobitno i počela izgradnja Drvengrada, na brdu Mećavnik.\nI baš ovaj grad od Kustinih snova bio je cilj karavana “džipova” koji su krenuli sa Zlatibora, pa šumama i gorama, preko bistrih planinskih potoka, kroz vrtače i uvale, preko oštrih kamenjara i travom obraslih proplanaka još skrivenih od prvih mrazeva, stigli na suncem okupani Mećavnik.\n“Dane avanture Džipa 2015” organizovala je kompanija “Fijat Krajsler automobili Srbija”, koja se i ovom, samo jednom u nizu manifestacija u ovoj godini, sprema da početkom 2016. obeleži 75. rođendan brenda koji je sinonim za “of-roud” vožnju.\nU karavanu je bilo 26 vozila – od moćnih “grand čirokija”, “čirokija” , “vranglera”, pa do apsolutnog svetskog hita u kategoriji “malih terenaca” – “renegejda”.\nIzuzetno tešku stazu uspešno su savladali svi učesnici, čak i vozači koji su tek nedavno postali članovi “Džip” porodice. Teško je bilo poverovati da i “renegejd” s pogonom na samo prednjim točkovima može da savlada oštre uspone, da “preskoči” preko potoka, “protrči” kroz blatnjave useke…\n– Brend “Džip” već 23 meseca uzastopno beleži rast prodaje svuda u svetu. U Evropi je za prvih devet meseci postignut rast prodaje od neverovatnih 158,7 odsto, a apsolutni hit je “renegejd”, koji učestvuje u ovom rezultatu sa 61 odsto – rekao je direktor marketinga FCA Srbija Boris Čučković.\nU toku je i velika prodajna akcija u Srbiji u kojoj se, uz zamenu starog za novo vozilo, nudi i ograničena količina svih tipova “džipa”.\nPočetna cena “renegejda” je 15.490 evra, a uz umanjenje za procenjenu vrednost vašeg vozila, u FKA Srbija nude i povoljne uslove kreditiranja.n\n158,7 odsto je porasla prodaja “Džipa” u Evropi\n23 meseca uzastopce raste prodaja ovog brenda\n15.490 evra košta bazni model “renegejda”


Njeno pohađanje i završetak, kako je naglasila Da Silva, jedini je način u Portugaliji za ulazak u pravosudni sistem.\nTo je ocenjeno kao primer dobre prakse, a ministarka Popović je dodala da upravo ustavne promene u Srbiji podrazumevaju da bi završetak Pravosudne akademije bio jedini put da sudije i tužioci uđu u naš pravosudni sistem.\nSastanak ambasadorke Portugala i ministarke Maje Popović - Izvor: Ministarstvo pravde\nTema razgovora bila je i podrška Srbiji na polju evrontegracija, posebno s obzirom da je Portugal 1. januara preuzeo šestomesečno predsedavanje Evropskom unijom. Ministarka je ponovila da je strateški cilj Srbije ulazak u EU i da od Portugala, kao prijateljske zemlje, očekuje podršku na tom putu.\nDa Silva je najavila dodatni angažman svoje zemlje u oblasti evrointegracija Srbije i podsetila da će jedan od prioriteta tokom perioda predsedavanja biti napredak u pristupnom procesu Zapadnog Balkana, uključujući i otvaranje novih poglavlja sa Srbijom.\nOznake Ministarstvo pravde\tPravosudna akademija\tEvropska unija


DW: Brdo problema na samitu EU\nTanjug 10. decembra 2020. 10:43\nBON – Današsnjim samitom EU završava se nemačko predsedavanje Savetu EU, međutim, mnoga pitanju su i dalje otvorena, piše Dojče vele.\nNemačko predsedavanje od jula do decembra nije proteklo kako je planirano, što je i priznala nemačka kancelarka Angela Merkel poslanicima u Bundestagu.\nPoslednji Samit Evropske unije ove godine trebalo je da bude glamurozan završetak drugog predsedavanja Uniji Angele Merkel u njenoj političkoj karijeri koja se bliži kraju, međutim pandemija korone, Bregzit, Mađari, Poljaci i turska vlada pomrsili su joj računicu, a nerešeni problemi nagomilali su se na samom kraju.\nJoš se pregovara o vladavini zakona u Mađarskoj i Poljskoj, koja je, prema mišljenju Evropske komisije i Evropskog parlamenta, ozbiljno ugrožena, a te dve zemlje su, da bi sprečile preispitivanje vladavine zakona, stavile su veto na usvajanje kompletnog sedmogodišnjeg budžeta EU od 1,1 bilion evra.\nOno što je posebno razljutilo nemačku kancelarku jeste to što Poljska i Mađarska blokiraju i paket pomoći za saniranje štete nanesene pandemijom teškog 750 milijardi evra, koji je preko potreban da se ponovo pokrene ekonomija.\nU još jednom konfliktu, napetom odnosu između Evropske unije i Turske, nema naznaka rešenja, a nemačka kancelarka Angela Merkel izrazila je razočaranje jer turski vlastodržac nije bio spreman da razgovara sa članicama EU Grčkom i Kiprom o spornoj eksploataciji gasa u istočnom Sredozemnom moru.\nNa pregovaračkom stolu je i cilj EU o zaštiti klime do 2030. godine, jer bi u odnosu na 1990. godinu, trebalo da se za 55 odsto smanji emisija ugljen-dioksida.\nA u 2050, Evropska unija želi da njena privreda bude u potpunosti neutralna u pogledu klime.\nPrema Pariskom sporazumu o klimi, EU je zapravo do februara 2020. morala da predstavi svoje ciljeve za zaštitu klime, a Udruženja za zaštitu prirodne sredine ukazuju da cilj o smanjenju emisije ugljen-dioksida za 55 odsto nije dovoljan da se smanji globalno zagrevanje.\nU poslednjih pola godine EU nije napravila napredak ni sa nameravanom novom regulacijom migracija.\nEvropska komisija je istina predložila izmenjena pravila u procesu dodeljivanja azila i raspodele izbeglica, o kojima države-članice do samita nisu nijednom diskutovale, bez obzira na pritisak nemačkog ministra unutrašnjih poslova Horsta Zehofera.\nI tu su, navodi se, najveći kočničari Poljska i Mađarska, zajedno sa drugim istočnim državama-članicama.\nVeličanstveno najavljivana „Konferencija o budućnosti Evrope“, na kojoj bi trebalo da se razmenjuju mišljenja o reformi EU – nije ni počela, jer je pandemija sprečila sastanke uživo.\nPolitičari u svojim zemljama su više u modusu kriznog menadžemnta, nego što u vidu imaju budućnost EU. Uočljiv je, međutim, napredak u strategiji za Afriku i jedinstvenoj politici prema Kini.\nOcenjuje se da će učesnici samita biti jedinstveni i kada su SAD u pitanju, jer su svi za novi početak u odnosima s najvažnijim saveznikom, nakon poraza nepredvidivog Donalda Trampa, što znači da bi o trgovini i bezbednosnom partnerstvu trebalo nanovo da se razgovara sa budućim predsednikom Džozefom Bajdenom.\nA koliko bi Evropska unija trebalo da deluje strateški autonomno – to je ponovo sporno.\nFrancuski predsednik Emanuel Makron teži opsežnoj nezavisnosti „suverene Evrope“, a u Nemačkoj, Poljskoj i drugim zemljama EU radije bi da to bude malo manje, jer bez SAD, kako je izjavila nemačka ministarka odbrane Anegret Kramp-Karenbauer, bezbednost Evropske unije u pogledu Rusije ne može da bude garantovana.


Telefonske linije za pružanje podrške starijim osobama i osobama sa invaliditetom – Mjesec dana rada, 100 primljenih poziva – Savez Slijepih Crne Gore\nSavez slijepih Crne Gore u saradnji sa Crvenim krstom Crne Gore, 1. aprila otvorio je pet telefonskih linija za pružanje psiho-socijalne podrške koja je prvenstveno namijenjena starijim osobama i osobama s invaliditetom, u doba pandemije Covid-19.\n• u Pljevljima pozivom na broj ,\n• u Bijelom Polju na broj ,\n• u Nikšiću na broj ,\n• u Budvi pozivom na broj i\n• u Podgorici pozivom na broj .\nNapominjemo da su telefonske linije, centri otvoreni u gore pomenutim gradovima, ali da starije osobe i osobe s invaliditetom mogu da pozovu iz svih gradova Crne Gore bilo koji call centar.\nTokom aprila mjeseca zabilježeno je 100 primljenih poziva. Pozivi su bili informativnog karaktera, najčešće u vezi sa situacijom sa pandemijom KOVID19, a zabilježen je i broj poziva koji se odnosi na pružanje psiho-socijalne podrške, humanitarnu pomoć. Osim primljenih poziva, saradnici su kontaktirali starije osobe i osobe s invaliditetom, a ti podaci nijesu ušli u statistiku primljenih poziva.\nPrethodna objava 2. Sadržaj časopisa „Zvučna revija“ broj 471. za april 2021. godine\nNaredna objava Informišite se o različitim pravima i benefitima, preprekama i barijerama, mogućim rješenjima


Vučević: Nova kovid bolnica kod Novog Sada imaće između 400 i 500 mesta - Novi Sad\n08:03:00 04.03.2021, Komentara: 1\nNovi Sad - Gradonačelnik Novog Sada Miloš Vučević rekao je za RTS da će grad Novi Sad za nekoliko dana predložiti potencijalne lokacije za novu kovid bolnicu, koja će biti kapaciteta između 400 i 500 kreveta, uglavnom intenzivne i poluintenzivne nege.\nOn je rekao da je nova bolnica „sjajna vest“ za Vojvodinu i taj deo Srbije, dodajući da je Novi Sad prirodna lokacija i zbog kadrova i zbog infastrukture. Dodaje da je Grad krenuo da priprema predlog lokacija i da će predočiti premijerki i predsedniku države.\n- To je put kojim možemo da imamo opštu bolnicu. Novi Sad nema opštu bolnicu, fali nam taj sekundarni nivo, to je koncept koji smo dugo čekali, to je presudno za čuvanje zdravlja, ta bolnica se neće gasiti kad ode korona - naglašava gradonačelnik Novog Sada.\nPodsetimo, predsednik Srbije Aleksandar Vučić izjavio je pre nekoliko dana da bi u okolini Novog Sada trebalo da se gradi treća kovid bolnica, nakon onih koje su sagrađene u Batajnici i Kruševcu. On nije dao detaljnije informacije o toj ideji, niti o lokaciji, kapacitetu, vremenu ili ceni gradnje, osim da je o novom zdravstvenom objektu, kako je rekao, razgovarao sa Vladom Srbije.\nPrema podacima koje je prikupio list „Danas“, u Novom Sadu ima oko 650 kreveta u kovid bolnicama. U Kliničkom centru Vojvodine u 11 klinika ima oko 500 (popunjeno 175), 105 u Institutu za plućne bolesti u Sremskoj Kamenici (na lečenju 52) i 35 u Vojnoj bolnici u Petrovaradinu.\nNovi Sad već decenijama ne može da dobije opštu bolnicu, a sada odjednom ekspresno može da se gradi Covid bolnica...


Da li je dobro piti kafu tokom trudnoće? - PRess Serbia | PR PRess team\nNaučnici sa američkog Nacionalnog instituta za zdravlje istraživali su upravo ovu problematiku i došli do zaključaka i preporuka za koje smatraju da bi trebalo odmah da se usvoje. Na osnovu studije u kojoj je učestvovalo 1228 mladih Amerikanki koje su bile trudne između 2007. i 2011. godine, autori su utvrdili da je maksimalna podnošljiva dnevna doza kofeina za trudnice 200 mg. Ova količina kofeina se nalazi u otprilike 2 šolje kafe.\nS druge strane, šolja crnog čaja u zavisnosti od vrste i dužine pripreme sadrži od 20 do 60 mg kofeina. Energetski napici obično sadrže 60 do 80 mg kofeina na 250 ml, a koka-kola 24 do 32 mg na 250 ml.\nMeđutim, prekomerno konzumiranje kofeina može da poveća rizik od spontanog pobačaja, naročito tokom prvog tromesečja trudnoće, kao i da poveća rizik za manju težinu bebe na rođenju što se zauzvrat može povezati sa zdravstvenim problemima u budućnosti kao što su respiratorne ili mišićne tegobe.\nZbog ovoga se preporučuje drastično smanjenje ili čak potpuni prestanak pijenja kafe i kofeinskih napitaka tokom prvog tromesečja trudnoće, a potom ograničavanje dnevnog unosa kofeina na maksimalnih 200 mg.\nNaučnici takođe upozoravaju da i čokolada sadrži kofein – mlečna oko 20 mg na 100 g, dok u 100 g crne čokolade sa 70% kakao delova ima od 80 do 120 mg kofeina.\nTagoviKAFA kofein prevencija trudnoca zdravlje\nBudite iskreni: Da li operete novu odeću pre prvog nošenja? Istraživanja pokazuju da se na njoj nalaze gljivice, fekalije…


Četvrt vijeka od pogibije 11 srpskih boraca u Kratinama | Palelive.com\nPočetna Regija Foča Četvrt vijeka od pogibije 11 srpskih boraca u Kratinama\nČetvrt vijeka od pogibije 11 srpskih boraca u Kratinama\nFOČA – Kod spomenika u fočanskom selu Kratine danas je služenjem parastosa, prisluživanjem svijeća i polaganjem cvijeća, obilježeno 25 godina od pogibije 11 boraca Miljevinskog bataljona.\nBorci Vojske Republike Srpske – devet iz Kuta i dva iz Miljevine, nastradali su 23. aprila 1993. godine na putu prema prvoj liniji fronta u zasjedi muslimanske vojske.\nNa prvu liniju fronta vozili su se u traktoru, kada su upali u unakrsnu mitraljesku paljbu, pri čemu niko nije uspio da preživi.\nOsim rodbine i prijatelja poginulih, pomenu su prisustvovali i položili vijence i predstavnici lokalne uprave, boračke i organizacije porodica poginulih i nestalih civila, te Udruženja ratnih vojnih invalida.\nPrethodni članakPotpisani ugovori o stipendijama sa 168 studenata\nNaredni članakPoziv nadležnima da razriješe ubistvo Srđana Kneževića


U Srbiji je održan (10.-12.09.2018., Zlatibor) drugi po redu Samit planinskih centara Centralne Evrope - MoReSCE 2018, koji su zajednički organizovali JP "Skijalista Srbije" i Centar za istraživanja i studije turizma, sa ciljem da se definiše platforma za održivi razvoj planinskih centara, i to kroz održivi razvoj i planiranje, investicije, podsticaje i javno-privatna partnerstva, kao i marketing i brendiranje planinskih centara. Poseban akcenat je stavljen na razmenu znanja i iskustava učesnika iz Srbije i inostranstva iz privatnog i javnog sektora, planinskih centara, lokalnih turističkih organizacija, nevladinih organizacija, kao i ski industrije iz Italije, Austrije, Švajcarske, Francuske, Slovačke, Hrvatske i Slovenije.\nPored obilja veoma zanimljivih tema, posebno su bile korisne one koje su se odnosile na Interes rizorta da zaštite prirodu u turističkim centrima i na Bezbednost sistema u planinskim centrima da bi se turisti osećali sigurno. Bilo je i problemskih zaključaka poput "I pored najbolje infrastrukture, važno je kojoj se ciljnoj grupi Centar obraća (primer Zlatibora koji bi morao više da se oslanja na sportski turizam)", potom "Budući da je opšti trend vraćanje zdravlju, savremeni turista hoće i da šeta, i da vozi bicikl, i da ima adrenalinske sadržaje, i zdravu hranu i vodu za piće (primer Slovenije u kojoj 65% stanovništva najmanje tri puta nedeljno ima fizičku aktivnost)".\nOpštu saglasnost učesnika Samita Ernest Kovač, Predsednik skijaških centara Slovenije, je formulisao "Neophodno je da se u planinskim centrima uspostavi takva infrastruktura da oni rade 365 dana u godini". Ivan Vitorović, generalni direktor Mona hotela menadžment grupe, konstatovao je "Skijanje mora da prati infrastruktura, udruživanje države, lokalne samouprave i hotelijera", a Dejan Ćika, direktor JP "Skijališta Srbije", zaokružio "Razvojem ski centara i planina kao turističkih destinacija, ne samo da se otvaraju nova radna mesta i privlače desetine hiljada turista, već se razvijaju i ostale grane privrede.Ulažemo da bi postigli najviši standard. Kopaonik je zahvaljujući tome postao najtraženija skijaška destinacija u ovom delu Evrope, a Zlatibor obara sve rekorede posećenosti kako leti, tako i zimi. Stara Planina ima ozbiljan potencijal za dalja ulaganja, a za Goliju već postoji idejno rešenje i projekat".\nSledeći Samit planinskih centara Centralne Evrope - MoReSCE trebalo bi da bude održan za dve godine.\nMoReSCE 2018 KROZ STATISTIKU\nPosećenost ski centara:\nHrvatska 2%, Crna Gora 5%, Makedonija 5%, BiH 7%, Srbija 13%, (Kosovo 1%), Rumunija 20%, Bugarska 20%, Slovenija 27%\nAlpi su i dalje u Evropi na PRVOM mestu po posećenosti\nProsečna cena ski karata:\nod 14 eura (Slovenija) do 28 eura (Švajcarska), Srbija 3.000 rsd (oko 25 eura)


Faktor | Zvanični dokument kampanje: Koje planove Joe Biden ima za Bosnu i Hercegovinu\n20.10.2020. / 09:57\nJoeseph Biden, kandidat Demokrata za predsjednika Sjedinjenih Američkih Država, dokazani je prijatelj Bosne i Hercegovine. Bidenov tim je objavio i dokument "Vizija Joe Bidena za prijateljstvo s Bosnom i Hercegovinom", a u kojem se navode neke ključne smjernice njegove politike prema BiH po kojima namjerava raditi njegova administracija ukoliko 3. novembra bude izabran za predsjednika SAD-a.\nU zvaničnom dokumentu predsjedničke kampanje navodi se kako je Joe Biden dokazani prijatelj BiH od najmračnijih dana njene historije kao i tokom borbe za stabilnost i pravdu u toj zemlji, te shvata kako je u interesu Amerike da osigura put cjelovite BiH ka Evropskoj uniji i NATO-u.\n- Odigrao je ključnu ulogu u naporima da se promijeni dinamika na terenu u BiH, te u konačnici uvjerio vlasti SAD-a i ključne evropske saveznike da zaustave brutalnu kampanju genocida Slobodana Miloševića - piše u dokumentu.\nKada je došlo do erupcije nasilje na Balkanu '90-ih godina, tadašnji sentaor Joe Biden odigrao je važnu ulogu u naporima Senata da se zaustavi genocid u Bosni i Hercegovini.\nUprkos širokom protivljenju intervencijama u regiji, Joe Biden argumentovao je da SAD ne može stajati po strani dok se nevini civili siluju, ubijaju i sahranjuju u masovne grobnice.\n- On je bio ključni igrač u naporima da se promijeni dinamika na tlu BiH, te konačno pomogne ubijediti vladu SAD-a i ključne evropske saveznike da se zaustavi Slobodan Milošević u njegovoj brutalnoj kampanji genocida. U julu 2008. godine, Joe Biden je počastvovan nagradom "Srebrenica 1995" jer su prepoznati njegovi napori da se spriječi genocid u BiH i promovira tolerancija u zemlji nakon sukoba. U februaru 1991. godine Joe Biden sazvao je jedno od prvih kongresnih saslušanja jer se nazirao raspad Jugoslavije i bio je jedan od prvih i najjačih glasova koji je govorio protiv napada Srbije na BiH - navodi se u dokumentu.\nU aprilu 1993, Joe Biden posjetio je BiH, Srbiju i Hrvatsku. On se tada sastao sa Slobodanom Miloševićem i optužio ga za sudjelovanje u ratnim zločinima. Nakon ove posjete, pozvao je na podizanje embarga na naoružanje u Bosni i Hercegovini, te zatražio da Amerika predvodi Zapad u odgovoru na genocid u Srebrenici.\nNastavio je da se interesuje za stanje u BiH i nakon potpisivanja Dejtonskog sporazuma, te BiH i ostatak regije posjetio i drugi put 2001. godine, nakon što je uspostavljen mir. Po povratku u SAD napisao je izvještaj koji, između ostalog, ističe kako je regija Jugoistočne Evrope "od suštinskog značaja za sigurnost cijelog kontinenta, samim tim i za SAD".\nTokom njegovog mandata unutar Obamine administracije uvedene su sankcije za Milorada Dodika, što je, kako je istaknuto poslalo "snažnu poruku da SAD neće tolerirati prijetnje suverenitetu i teritorijalnom integritetu BiH".\nU dokumentu se naglašava da BiH treba snažnu podršku SAD-a kako bi uspjela, ali da "nažalost, pod predsjedavanjem Donalda Trumpa, utjecaj SAD-a je izblijedio budući da je ova administracija označila Evropsku uniju kao strateškog suparnika, a vrijednost NATO alijanse stavila pod znak pitanja".\n- Joe Biden će okupiti naše partnere unutar EU-a i NATO-a kako bi se zajednički razvila strategija za učvršćivanje položaja Zapadnog Balkana u euroatlantskim institucijama. Joe Biden zna da je vrijeme za hrabro i odlučno američko liderstvo kako bi se potakle reforme i pomirenje, te kako bi se opet posvetili našem davno-obećanom cilju cjelovite, slobodne i mirne Evrope. Joe Biden se obavezuje da će zauvijek biti protiv mržnje, a podržavat će suverenitet, teritorijalni integritet i multietnički karakter Bosne i Hercegovine - ističe se u zvaničnom dokumentu Biden-Harris predsjedničke kampanje.\nDokument je na svom Facebooku objavio Elvir Klempić, savjetnik koji se nalazi u timu kandidata Demokratske stranke za predsjednika SAD-a Joea Bidena na funkciji direktora odnosa i angažmana prema etničkim zajednicama.\nJoe Bidenamerički izboriElvir Klempić


Najženstveniji 8. mart do sada - obeležite ga uz Somersby (GIVEAWAY) - GRAZIA Srbija\nDan žena predstavlja svojevrsni podsetnik damama koliko je važno posvetiti se sebi, ili pak doneti neke nove odluke i promene u životu! Zato ispunite ovaj dan pozitivnom energijom i radošću, jer sada je trenutak da iskoristite svaki povod za još veću sreću i sve vedre emocije.\nUkoliko imate neku neostvarenu želju koju nikada niste mogli, ili pak stigli da ispunite, neka ovaj 8. mart bude dan kada ćete to učiniti! Promena uobičajene rutine je nešto čime sve žene ponekad teže, a nema boljeg povoda od 8. marta, da svaka žena stavi sebe na prvo mesto i napravi početni korak u svakoj promeni koju je zamislila. Započnite ovaj dan nasmejano, raširite zavese i širom otvorite prozore, pustite vašu jutarnju pesmu, a za doručak naručite nešto što najviše volite da jedete! Dan žena rezervisan je za smeh, užitak i zabavu, a baš takav osećaj pružiće vam i omiljeno piće! Ovog popodneva sipajte omiljeni Somersby u čašu ispunjenu 2/3 ledom, i uz ohlađen i beskrajno osvežavajuć ukus uživajte u svom danu!\nZar nije divno što postoji dan koji je posvećen samo ženama? Pitak i lagan, svaki od Somersby ukusa stvoren je da upotpuni 8. mart svim ženama - intenzivna kruška, osvežavajući ukus jabuke, zavodljiva borovnica ili egzotični mango&lime, su na raspolaganju sa svojim specifičnim, senzacionalnim ali dominantnim tonovima koji će oduševiti vaše čulo ukusa slatkoćom koja traje.\nOvaj 8. mart provedite u društvu omiljenih žena - pozovite voljene drugarice, organizujete "girls night" puno smeha i klope i zajedno uz Somersby osetite duh 8. marta, a time zauvek stvorite momenat za pamćenje.\nPovodom Dana žena, u saradnji sa našim omiljenim Somersby ciderom, organizovali smo nagradni konkurs u kom možete osvojiti osvežavajući paket u kome se nalaze 3 Somersby ukusa + poklon čaša!


"Verovaćemo kada vidimo", rekao nam je danas zamenik glavnog tužioca, Grejem Bluit/Graham Blewitt, povodom izveštaja da je premijer Milorad Dodik, po povratku iz Vašingtona, najavio da će vlasti Republike Srpske početi da bolje nego do sada sarađuju sa Haškim tribunalom.\n"Ukoliko su ti izveštaji tačni i ukoliko premijer Dodik zaista najavljuje značajnu promenu u stavu Republike Srpske, bio bi to veoma dobrodošao i ohrabrujući razvoj", kaže, oprezno, Bluit. Dodaje kako je uveren da će, pre ili kasnije, do takve promene morati da dođe, ukoliko Republika Srpska želi da izađe iz međunarodne izolacije. A za dokazivanje da je do promene zaista došlo, po Bluitu, ne bi bilo dovoljno hapšenje nekoliko "sitnih riba" sa haških optužnica, budući da se u Republici Srpskoj i dalje krije priličan broj optuženih "krupnih zverki", počev od Radovana Karadžića. Upravo zbog toga je, otkriva Bluit, glavni tužilac Karla/Carla del Ponte tražila da se za kraj ovog ili početak sledećeg meseca organizuje sastanak sa visokim predstavnicima vlade u Banja Luci, na kojem bi bilo reči o ličnostima sa haških poternica koje se i dalje kriju na teritoriji Republike Srpske. Atmosfera na tom sastanku bi, dodaje zamenik tužioca, "bila mnogo bolja ako bi, do tada, vlasti Republike Srpske učinile nešto na planu hapšenja optuženih."\nPovodom Dodikove izjave da - kada Republika Srpska uspostavi saradnju sa Tribunalom - "neće više biti tajnih optužnica", Bluit podseća da je ta praksa uvedena upravo zato što vlasti u Banja Luci nisu izvršavale naloge za hapšenje koje su dobijale iz Haga. Kada počnu da izvršavaju te naloge, kaže Bluit, nestaće i potreba za tajnim optužnicama. Dodaje kako se to, istina, neće dogoditi "odmah", i neće važiti u "svim slučajevima", ali obećava da će - u slučaju stvarne promene stava u Banja Luci - "tužilaštvo ozbiljno razmotriti dosadašnju praksu, u meri u kojoj vlasti Republike Srpske budu spremne da ozbiljno sarađuju u hapšenjima".


srbija – KK Crvena Zvezda\nUspesi na svim frontovima!\nNovember 22, 2016 December 21, 2016 Posted in TakmičenjaLeave a comment\nNeverovatna ekipa Crvene zvezde ima iza sebe najuspešniju nedelju u ovoj sezoni sa neverovatne 4 pobede u nizu. Redom su padale ekipe ekipe Karpoš i Cibone na domaćoj sceni, a zatim i ekipe Emporio Armani Milano i Bamberg na inostranoj. Cibona-CRVENA ZVEZDA 70:91,Bamberg – CRVENA ZVEZDA 78:79, CRVENA ZVEZDA-Emporio Armani Milano 83:70, CRVENA ZVEZDA – Karpoš 91:70… Continue reading Uspesi na svim frontovima!\nNovember 22, 2016 December 7, 2016 Posted in Igrači i stručni štabLeave a comment\nMarko Simonović, bivši kapiten Crvene zvezde, nastavlja da postiže neverovatne rezultate u svim takmičenjima, kako na klubskom, tako i na reprezentativnom nivou. U poslednjih 5 utakmica u proseku postiže više od 20 poena, što je najbolja statistika u njegovoj desetogodišnjoj karijeri. Njegovu igru odlikuje impresivan šut za tri poena, ali i solidan solo prodor i… Continue reading Nezaustavljivi Simonović!


Limarski radovi, Vrdnik :: Daibau.rs\nLIMARSKI RADOVI, VRDNIK\nTražim dobrog limara: Skupili smo i proverili limare, koji rade u mestu Vrdnik i okolini. Pošaljite potražnju i zainteresovani limari će vas kontaktirati za pregled, predračun i ponude.\tIskusan limar Vrdnik, koji može da uradi:\tatika, oluci, uglovi na krovu, nevidljivi oluci, krovne uvale, snegobrani, metalni krov, pokrivanje kupola limom, polaganje metalnog krovišta, izvođač za limarske radove, i ostale povezane poslove će se sigurno naći i za vas.\tviše\nInđija, LIMARSKI RADOVI\n✓ LIMARSKI RADOVI\t, Inđija\nBonuslim doo iz Novog Sada se bavi prodajom kako KJG građevinske limarije, tako i onih manje poznatih proizvođača. Ukoliko Vam je potreban limeni krov, nudimo kompletnu uslugu od konsultacije sa klije...\nDRAGO BANJAC PREDUZETNIK LIMARSKA RADNJA OLUK IN INĐIJA


BalkanMagazin :: Socijalna politika država onemogućava liberalizaciju tržišta električne energije\nponedeljak, 22. oktobar 2018 12:55\nProsečna otvorenost tržišta električne energije na Zapadnom Balkanu je 28,5 odsto, što govori da ima još dosta da se radi na liberalizaciji, ali taj posao je otežan ustaljenom praksom vlada da preko regulisanih cena vode socijalnu politiku, što, dugoročno gledano, može da ugrozi stabilnost snabdevanja jer nema novih ulaganja. Situaciju energetskih kompanija, koje su vladari nacionalnih tržita, dodatno otežava pritisak dekarbonizacije, koja će uvesti taksu na CO2, čiji godišnji iznos bi, kada bi na primer sada bila uvedena, za Srbiji dostigao oko 650 miliona evra.\nOvo su neke od glanih poruka sa panela Dokle se stiglo sa liberalizacijom tržišta električne energije u okviru međunarodne konferencije Tržište energenata u regionu Zapadnog Balkana, koju je Vesna info d.o.o., izdavač internet portala Balkanmagazin, organizovala u saradnji sa JP Srbijagas i kompanijom Informatika, a pod institucionalnim pokroviteljstvom Ministarstva rudarstva i energetike.\nHadžibabić: Niske cene dugoročno ugrožavaju stabilnost snabdevanja\nLjiljana Hadžibabić, stručnjak za energetiku i bivša članica Saveta Agencije za energetiku (AERS) kaže da je u regionu 2014. godine pokrenuta WB6 inicijativa za Srbiju, BiH, Crnu Goru, Makedoniju, Albaniju i Kosovo, kako bi se ubrzalo usklađivanje energetskih politika, uklonile tržišne barijere, podstakle investicije u infrastrukturu, olakšalo prekogranično balansiranje i alokacija prenosnih kapaciteta. (prezentacija - Ljiljana Hadžibabić - pptx)\nKao glavne sličnosti tržišta u regionu ona navodi pauzu u gradnju elektrana, neophodna velika ulaganja u zaštitu životne sredine i u povećanje efikasnosti elektrana. Učešće regulisanog tržišta, odnosno tržišta na kome su domaćinstvava i malih kupaca, je veliko – veće je nego u EU (kreće se od 37 do 60% finalne potrošnje u region, a u Srbiji je 48%). Kao prepreke za ukidanje regulisanih cena za garantovano snabdevanje Hadžibabić vidi socijalno-političke razloge.\n“Prosečna otvorenost tržišta električne energije na Zapadnom Balkanu je 28,5%. Ta cifra govori da ima još dosta da se radi na liberalizaciji, ali ne daje kompletan odgovor jer je to ono što je formalno-pravno izašlo na tržiše, a mnoge aktivnosti, koje će to povećati su u toku”, istakla je Hadžibabić.\nNajveća otvorenost tržišta je u Makedoniji, nešto manja u Srbiji, dok su ostali veoma malo otvoreni. Prepreka razvoju tržišta u Srbiji su regulisane cene, jer se one odnose na polovinu potrošača.\n“Pre pet do šest godina je strategijom razvoja bilo planirano da regulisane cene dostignu tržišni nivo za dve do tri godine, ali cena nije mnogo promenjena, nije čak ni pokrila inflaciju. Koliko god svi hteli da cena bude niska, moramo da budemo svesni da se tako dugoročno ograničava stabilnost snabdevanja”, navodi Hadžibabić.\nNajbolje bi bilo da cena krene na gore polako, tako što bi EPS, koji je zadužen za te cene, tražio poskupljenje od AERS-a. Ali, to se ne dešava jer, kako kaže, tu postoji jedan nevidljivi igrač, a to je država, koja kaže da cene ne mogu da se povećaju 30%, već 7%.\nHadžibabić ističe da jednom godišnje AERS mora da analizira da li su se stekli uslovi za ukidanje regulisanih cena kroz analizu sledećih faktora: konkurencije - sada EPS drži 97 % tržišta, stepena zaštite energetski ugroženih kupaca - 75.000 je zaštićeno, a procena je da ih ima 350.000 do 400.000, stanja regionalnog tržišta i raspoloživost prekograničnih prenosnih kapaciteta. Agencija je dva puta radila analizu i zaključila da nema uslova da se ukinu regulisane cene.\nLjiljana Hadžibabić ističe da tržište mora da obezbedi stabilan razvoj, dugoročnu održivost sistema, cenovne signale potrošačima i proizvođačima.\n“Aktuelni modeli će pretrpeti promene zbog dekarbonizacije i povećanje učešća OIE. Zasad obnovljivi izvori energije (OIE) nisu problem, ali može se videti da nam na mrežu stiže 500 MW iz energije vetra. Imaćemo dosta proizvodnje iz OIE, za koje je veoma teško prognozirati proizvodnju”, objašnjava Hadžibabić navodeći da ima dosta modela kako se izboriti sa problemima u budućnosti, kada u sistemu bude veliki udeo OIE sa nestabilnom proizvodnjom.\nKao jedan od mogućih modela Hadžibabić navodi predlog kolega sa Oksfordskog instituta za energetiku.\n“Oni predlažu dva razdvojena tržišta, kojima će upravljati isti operator sistema, od koga će kupovati snabdevači. Kupci će birati da li žele energiju sa tržišta koje ima visoku pouzdanost proizvodnje - elektrane sa emisijama CO2 ili sa tržišta gde je nebitno kada će dobiti energiju, to su OIE. Ovom drugom tržištu bi mogle da se priključe one elektrane koje nemaju problem sa CO2, kao na primer nuklearke”, navodi Hadžibabić.\nDragan Vlaisavljević: Trošak Srbije za CO2 bio bi do 650 milona evra\nDragan Vlaisavljević, izvršni direktor za poslove trgovine električne energije Elektroprivrede Srbije (EPS) kaže da je primer kako tranzicija u energetici utiče na zemlje u regionu ono što se dešava u Bugarskoj, gde nadležna ministarstva imaju problem da obezbede da jedna termoelektrana plati na ime takse na CO2 150 miliona evra. A, nije jedina. Ili primer privatizacije i gašenja termoelektrana i rudnika u Grčkoj.\n“To je deo politike dekarbonizacije, koja će imati velike finansijske efekte, a kojoj moraju da se prilagođavaju sve zemlje. Srbija bi, kada bi ti propisi EU važili za nju, sledeće godine po sadašnjim cenama, na ime taksi za emisije CO2 morala da plati 600 do 650 miliona evra”, navodi Vlaisavljević.\nZemlje koje imaju takse za CO2 suočavaju se sa rastom proizvođačkih i veleprodajnih cena, dok one koje to nemaju, kao što su Srbija i BiH, imaju povoljniji položaj, pa ako imaju viškove električne energije mogu da ih iskoriste da zarade. Ipak, pitanje je, kako navodi, dokle će to trajati i da li će u nekom trenutku to početi da smeta EPS-u, pa će reći ne možete da nam prodajete energiju ako nemate garancije porekla da je reč o OIE. Ipak, Vlaisavljević ističe da je u odnosu na EU tržište regiona veoma malo, tek nekoliko procenata kada se pogleda snabdevanje.\nTrgovci i snabdevači su sigurno, kako kaže, uprkos preprekama na nacionalnom nivou, dobitnici u zadnjih 10 do 15 godina. Kupci su bili dobitnici samo kada su im regulisane cene bile iznad tržišnih, što nije bio slučaj u regionu, gde je bila obrnuta situacija.\n“Treba naglasiti da je u regulisanoj ceni električne energije 50% odsto mrežarina, odnosno razne takse. Od 2005. godini u Srbiji je cena energije ostala ista, menjala se samo mrežarina. Kada se pogledaju proizvođači, iz ugla proste reprodukcije, to može i dalje da funkcioniše”, navodi Vlaisavljević.\nEPS, kako je rekao, u trgovini nije okrenut ka Zapadnom Balkanu, već ka zemljama koje su jedna liga više, ka centralnoj i istočnoj Evropi - Mađarska, Hrvatska i Slovenija.\nKada je reč o prekograničnim kapacitetima Vlaisavljević ističe da je njhova gradnja dobra stvar, ali da ih ne treba precenjivati. Kada jednog dana bude proradio Transbalkanski koridor, koji spaja Rumuniju, Srbiju, Crnu Goru i Italiju, ako nema zagušenja transport energije će vlasnika koštati nula dinara ili evra, jer sada prenos plaćaju kupci.\n“Tu nema zarade, na tom dalekovodu, kao na gasovodu ili naftovodu”, istakao je Vlaisavljević navodeći da bi za region bilo dobro da postoji regionalna berza električne energije. “Naša, srpska Berza električne energije za jugoistočnu Evropu (SEEPEX) je pokazala da može da napravi iskorak u odnosu na druge i mogla bi to da uradi, ali uvek se pojavi nešto što nije biznis, krenu blokiranja…”.\nMiloš Mladenović: Tržišna cena u Srbiji osam evrocenti\nMiloš Mladenović, direktor SEEPEX-a saglasio se sa Vlaisavljevićem da naš region predstavlja drugu ligu - kada je reč o otvorenosti tržišta i mogućnosti učesnika da trguju i prave profit.\n“SEEPEX je u stvari primer najbolje evropske prakse - to je kao kad bi Mesi igrao u drugoj ligi”, naveo je Mladenović podsećajući da SEEPEX postoji dve godine, da je nastao u saradnji sa najvećom evropskom berzom EPEX Spot, koja je obezbedila know-how i suvlasnik je sa 25%. Sigurnost trgovanja, kako je naveo, na SEEPEX-u je ista kao na berzi EPEX Spot, što je dokaz uspešnosti. “SEEPEX je prepoznat od strane čuvene berze EEX kao berza sa dovoljno stabilnom i referentnom cenom i početkom sledeće godine će biti listirani finansijski derivati - fjučersi SEEPEX-a na toj berzi. To je, ako pričamo opet o ligama, za ovaj region Liga šampiona, nešto što se nije očekivalo u narednih nekoliko godina. To je i prilika za dalji razvoj SEEPEX-a”.\nAli, ovo je, prema njegovim rečima, važno i za državu i ekonomiju, jer će sada postojati cena električne energije ne za dan-unapred, kao sada, nego za godinu ili čak šest godina, što je neophodno za pravi investicioni okvir. Fjučersi su, takođe, sredstvo osiguranja od nestabilnosti cena i povećanja predvidljivosti poslovanja. Nedeljni, mesečni, kvartalni i godišnji fjučersi pojaviće se u prvom kvartalu 2019. godine.\nMladenović je istakao da je u prvoj polovini godine prosečna veleprodajna cena bila 36 evra po MWh, a poslednjih nedelja je oko 70 evra. Kada se na to dodaju mrežarine od 20 do 25 evra po MWh, vidi se da je tržišna cena 90 do 95 MWh.\n“Procena je da će do kraja godine prosečna cena, sa mrežarinama, biti 80 evra po MWh. To je ono što je tržišna cena u Srbiji”, naveo je Mladenović.\nStatistika pokazuje da cena na SEEPEX prati ono što se dešava na evropskim i regionalnim berzama, što govori da je Srbija deo evropskog tržišta.\n“Dokaz uspešnosti SEEPEX je to što EPS nije dominantan na veleprodajnom tržištu, kao na maloprodajnom. Uspeh SEEPEX-a je i posledica položaja Srbije, tu nema dileme. Pokazalo se da je bila dobra odluka da se dozvoli i stranim firmama da učestvuju, da nismo - propali bismo”, istakao je Mladenović i podsetio da je početkom godine SEEPEX potpisao memorandum o spajanju tržišta sa mađarskom berzom HUPX, a u toku su i pregovori o objedinjavanju srpskog i crnogorskog tržišta. “Naša korporativna ideja je bila ukrupnjavanje od početka. Ako su se Nemci i Francuzi udružili, stvarajući EPEX Spot, onda je jasno šta bi trebalo mi da radimo… Međutim, pitanje koliko će se vremena izgubiti kroz formiranje malih berzi u regionu, pa onda ukrupnjavanje”.\nŽeljko Marković: Od zaštite energetski ugroženih kupaca zavisiće ukidanje regulisanih cena\nŽeljko Marković, viši rukovodilac u Dilojt Srbija kaže da su tri glavne odlike tržišta u regionu: da su sva mala, da svuda postoji jedan kapitalac, jedna dominantna kompanija i socijalna osetljivost tržišta, što znači da vlade vode socijalnu politiku preko nametanja cena. (prezentacija - Željko Marković - pptx)\nMarković smatra da je stepen zaštićenosti energetski ugroženih kupaca najvažniji faktor, koji će uticati na odluku da cene ne budu više regulisane, ili da ta regulacija bude bliža nekim cenama koje su bliže tržišnim.\n“Pitanjem zaštite ovih kupaca bavi se i Evropska unija. Procena je da se njihov broj u EU kreće od 50 do 160 miliona, sve zavisi od definicije energetskog siromaštva. Ali, ovaj problem je veoma izražen u jugoistočnoj Evropi jer više od 30% stanovništva otežano pokriva troškove energije”, naveo je Marković.\nJedno od najrelevantnijih istraživanja je ono koje je uradio Evrostat, koje je sprovedeno i kod nas 2016. godine, a zasniva se na tri kriterijuma: sposobnost da se adekvatno zagreje stan, neadekvatni stambeni uslovi za očuvanje energije prilikom grejanja i nemogućnost, odnosno, kašnjenje u plaćanju računa.\n“U Srbiji 14% domaćinstava, njih 400.000, ne može adekvatno da zagreje stan, 21% ili 600.000 nema uslove da očuva energiju, a 32% ili 900.000 ne može da plati račune. U nekim kategorijama su od nas gori i Bugari i Grci, ali pitanje je kako bi mi plaćali račune da je cena veća, jer je sada tri puta manje nego u Grčkoj, a 1,5 puta nego u Bugarskoj”, ističe Marković.\nKada se sa ovim podacima ukrsti i domaća statistika, Marković zaključuje da u Srbiji ima od 250.000 do 400.000 energetski ugroženih kupaca. A, po Uredbi o energetski ugroženom kupcu taj status ima oko 68.000 domaćinstava.\n“Glavni razlozi su da nisu svi ostvarili pravo iz formalnih razloga, na primer, podstanari su, pa nisu vlasnici brojila, kao i loš obuhvat Uredbe”, istakao je Marković.


A. J. 9. februara 2020. 10:09\n– Hibridna vozila, u nekoliko kombinacija elektromotora i motora sa unutrašnjim sagorevanjem, već su odavno prisutna kod nas i ona su naročito pogodna za gradske prilike, gde smanjuju potrošnju fosilnog goriva pa im je emisija ugljen dioksida već sada ispod 100, što će biti sledeća direktiva EU. Zbog toga i gotovo da nema proizvođača koji nije plasirao na tržištu neke od ovakvih modela. Oni to i moraju jer čitav njihov asortiman utiče na konačni, flotni prosek emisije štetnih gasova.\nTinejdžeri ukrali dva Lambordžinija iz salona, ali nisu daleko stigli…\nKada je reč o električnom automobilu, on dok se vozi uopšte ne emituje CO2, ali je proizvodnja baterija na koje radi izuzetno prljava tehnologija kao što je u većini sredina to i sama proizvodnja struje, pa bi korist na jednoj napravila veću štetu na drugoj strani. Uz to, hibridi svoj elektromotor pune tokom vožnje dok bi za električne to zahtevalo jako razvijenu infrastrukturu jer je za jedno punjenje potrebno najmanje pola sata – objašnjava za Danas Aleksandar Uglješić, osnivač sajta Dmotion.com specijalizovanog za automobilizam.\nPrema rečima sagovornika lista „Danas“, ni iznos koji bi država eventualno izdvojila za nabavku novih ekoloških vozila ne bi smeo da bude jedina mera.\n„Subvencija za nabavku novih ekoloških vozila nije jedina mera koja bi pomogla da se smanji emisija ugljen dioksida. Stručnjaci navode mogućnost da se smanje akcize na TNG, koji je i sada znatno jeftiniji od benzina i dizela, ali bi to dodatno podstaklo vlasnike da u svoja vozila ugrade potrebnu opremu. To bi ih koštalo u proseku oko 300 evra, imali bi ubedljivo jeftinije gorivo a pri tom bi značajno smanjili emisiju štetnih gasova. I u Ministarstvu zaštite životne sredine navode da razmišljaju o predlogu da se ekološkim vozilima obezbedi jeftinije ili besplatno parkiranje ili druge olakšice prilikom registracije“.\n(M. N. Stevanović, „Danas“)


XVIII Savetovanje privrednih sudova - 6. septembar 2010.\nMalović: Sudovi u Srbiji bez uticaja politike i tajkuna\nZlatibor, 6. septembar –\nMinistarka pravde Srbije Snežana Malović izjavila je otvarajući 18. Savetovanje privrednih sudova na Zlatiboru, da sudovi u Srbiji rade bez uticaja politike i tajkuna, da postoji pravna sigurnost i da se odluke donose shodno Ustavu i zakonu.\nMalović je poručila da se više ne sme ponoviti da na čelu sudova i među samim sudijama budu osobe koje će biti hapšene zbog korupcije, jer je cilj reforme pravosuđa bio i uspešna borba pritiv organizovanog kriminala i korupcije.\nPrema njenim rečima, jednu od najznačajnijih uloga u procesu uspostavljanja pravne sigurnosti imaju privredni sudovi, jer je njihovo postupanje "naš izlog u svet".\n"Reforma pravosuđa je i jedan od ključnih segmenata za ekonomski razvoj Srbije. Uz adekvatno zakonodavstvo i efikasno sudstvo, ambijent za poslovanje domaćih i stranih kompanija biće unapređen, što je najbolji osnov za privlačenje stranih investicija koje znače i nova radne mesta za građane Srbije", naglasila je Malović.\nOna je napomenula da naša ekonomska saradnja mora biti stimulisana i zaštićena efikasnim privrednim sudstvom koje će reagovati mimo dnevne politike i interesa tajkuna, a koja će štititi interese domaćih i stranih investitora.\nPosebno je istakla da su u toku "korenite reforme pravosudnog sistema", dobre rezultate ostvarili upravo privredni sudovi.\nZa prvih šest meseci prvostepeni privredni sudovi su rešili 30 odsto više predmeta u odnosu na isti period prošle godine i to sa 24 odsto manje sudija nego lane.\n"Ako se uzme u obzir da su ovi rezultati postignuti sa manjim brojem sudija i drugih zaposlenih, onda je, uspeh u radu privrednih sudova još značajniji i jedan od primera da se i sa manjim brojem zaposlenih mogu ostvariti dobri rezultati", zaključila je ministarka pravde.\nVršilac funkcije predsednika Privrednog apelacionog suda Miroslav Nikolić istakao je da je u toku trenutnog velikog svojinskog raslojavanja cilj stvaranje ambijenta u kome će se te svojinske razlike, koje su, kako je naveo, legalne i legitimne, kretati u okvirima individualne društvene tolerancije koja se mora uspostaviti.\n"Takođe je potrebno brže stvaranje ujednačene sudske prakse čija će rešenja moći na jednak i blagovremen način da servisiraju predstečajnu srpsku privredu", naveo je Nikolić.\nOn je posebno istakao značaj implementiranja novih sistemskih zakona o parničnom postupku i stečaju, zatim predstojećeg Zakona o izvršenju i iznalaženju načina primene novih instituta kao što je automatski stečaj, bez povrede prava na raspravljanje i drugih ustavom garantovanih prava.\nNikolić je naglasio da privredni sudovi ulažu velike napore na kreiranju sudske prakse koja "predstavlja putokaz za ujednačavanje rada privrednih sudova, jer ujednačeno rešavanje istih ili sličnih slučajeva doprinosi u velikoj meri pravnoj sigurnosti.\nU radu trodnevnog savetovanja na Zlatiboru, predstavnici Privrednog apelacionog suda, svih 16 privrednih sudova u Srbiji, kao i brojni gosti iz Bosne i Hercegovine, Crne Gore i Mađarske bavili su se pitanjima stečaja, sudske nadležnosti izvršenja i pravom Evropske unije.


Šta kažu epidemiolozi – ima li smisla potpuna zabrana kontakata i kretanja | 013 info\nRTS\tSre, 08/04/2020 - 09:19\nBroj obolelih od kovida 19 u poslednjih nekoliko dana je stabilan, rekla je zamenica direktora "Batuta" Darija Kisić Tepavčević navodeći da je u tom trenutku u nekim drugim zemljama bio vrtoglavi porast obolelih. Epidemiolog Predrag Kon kaže da bi mera zabrane kretanja 24 sata imala smisla za Beograd i eventualno neka druga žarišta. Ističe i da još nije odlučivano, ali da bi trebalo apsolutno zabraniti kontakte u narednih osam do deset dana.\nNa konferenciji za novinare objavljeno je da je broj novih potvrđenih slučajeva kovida 19 247, tako da ih je ukupno u Srbiji 2.447. Preminule su još tri osobe, pa je ukupan broj preminulih 61.\nOsvrnuo se i na pitanje o Svetskom danu zdravlja i rekao da je on u ovoj situaciji posvećen borbi protiv pandemije i da je jasno da ona ne zahvata samo jedan deo sistema, već preko zdravstvenog sistema i čitavo društvo.\nPandemija kao i bilo koja prirodna katastrofa\nIstakao je da je to značajno i za ekonomiju, psihologiju i da bi pandemiju trebalo tretirati kao i sve ostale prirodne katastrofe zato što one zahvataju čitav svet i utiču na solidarnost, uzajamne odnose i politička uverenja...\nKon je osvrnuo i na pitanje da li će biti nekih posebnih mera za uskršnje praznike.\n"Mi se sada nalazimo u tom maksimumu. To je narednih osam do deset dana. Ako se budu sprovodile takve mere, govorim sad konkretno o zabrani kretanja 24 sata, po meni lično, znači o ovome još nije raspravljano, to ima smisla samo za Beograd i eventualno neka žarišta", rekao je Kon.\nIstiče da za tim nema potrebe ukoliko svi shvate da je bolje bez policijskog časa, a da se svi ponašamo kao da ga ima.\n"Onda možda zaista i ne treba. Ali što se mog predloga tiče, on je potpuno jasan – 24 časa u narednih osam do deset dana apsolutna zabrana kontakata, a ako mora, onda i kretanja. Ali kontakata da", pporučio je Kon.\nDarija Kisić Tepavčević je, odgovarajući na pitanja, rekla da su mediji veoma bitna karika u čitavom procesu i borbi protiv virusa, ali pod uslovima da se informacije prenose pravovremeno kao tačne i validne.\nKon je dodao da smatra da novinari rade najbolje što znaju, kao i epidemiolozi, ali da pitanje tačnosti vesti zavisi od izvora. Ističe da se vest koja se dobije od novinara odmah proverava.\nKoliko ima asimptomatskih nosilaca infekcije\nOsvrćući se na situaciju na Institutu "Dedinje", Kon je rekao da samo šest od 67 zaposlenih koji su pozitivni na koronavirus ima blage simptome, a da ostali nemaju baš nikakve, ali da su udaljeni s posla, što je ogroman udar za tu kliniku.\nNavodi da ta bolnica mora da nastavi da radi i da se ne može bez bolnica, koje su stub čitavog sistema. Objašnjava da će se raditi sa smanjenim ekipama i mogućnostima, i to samo hitne slučajeve.\nDarija Kisić Tepavčević je istakla da svi zdravstveni radnici koji su u direktnom dodiru s pacijentima nose zaštitnu opremu, ali da se nivo opreme razlikuje od toga na kom odeljenju rade i kakav je stepen rizika kada je u pitanju mogućnost infekcije.\nNa pitanje o tome koliko ima asimptomatskih nosilaca infekcije, rekla je da se procenjuje da je taj broj pet do deset puta veći u odnosu na broj potvrđenih slučajeva. Dodaje da se radi sve više testiranja i da su indikacije proširene, ali napominje da testiranje samo po sebi ništa ne znači.\n"Čak i da se svi testiramo svakog jutra, ako ne sprovodimo mere distanciranja, ne znači da se do kraja dana nećemo zaraziti", rekla je.\nDodaje da pozitivan nalaz sam po sebi znači isključivo pojačanu predostrožnost i mere izolacije, ali da bi svi trebalo da se ponašamo kao da smo potencijalni rezervoari infekcije.\nGovoreći o romskim i migrantskim zajednicama, Predrag Kon je naveo da nije bilo posebnih aktivnosti po tom pitanju i da se oni tretiraju kao i svi ostali građani.\nKaže da, ako bi se otkrili pozitivni slučajevi u nekim romskim naseljima, sprovodila bi se uobičajena epidemiološka aktivnost.\nNema lečenja kod kuće, ali ima izuzetaka\nNa pitanje da pojasni instrukciju o tome da nema više kućnog lečenja, Kon je rekao da oko odluke države nema pregovaranja. Ističe da ima nekih izuzetaka kao što su trudnice i porodilje, osobe sa invaliditetom, na hemodijalizi i oni koji imaju nekontrolisana hronična oboljenja.\n"Suština je da su improvizovane bolnice napravljene da bi zaštitile od širenja infekcije", naveo je i dodao da infekcija na taj način može da se zadrži pod striktnim nadzorom.\nKaže i da će u tim bolnicima biti i mnogo zdravstvenih radnika i da će od njihovog ponašnja zavisiti i ponašanje ostalog stanovništva.\nDarija Kisić Tepavčević je pojasnila da se ne ukida kućna samoizolacija za osobe koje su bile u kontaktu sa onima koji su pozitivni na virus.


Super Odmor - Metropole - Nemačka - Berlin - Ponude - Smeštaj - Apartmani - Info\nPritisak: 1020 mbar Vetar: W 1 m/s Vlažnost: 71 %\nPadavine: 10.1 mm\nKratak opis - Berlin\nBrandenburška kapija Foto: Ivan Bustamante/flickr.com\nBerlin je glavni i najveći grad Nemačke i drugi po redu najveći grad Evropske unije, posle Londona. Od 1949. do 1990. godine, za vreme Hladnog rata, bio je podeljen na Istočni Berlin i Zapadni Berlin.\nBerlin je grad kontrasta. Nekada centar Hitlerovog rajha, a danas poznat po svom kosmopolitskom duhu i toleranciji. Skoro uništen za vreme Drugog svetskog rata, pa podeljen u vreme ideološkog sukoba u Evropi, Berlin je od ujedinjenja dve Nemačke prošao kroz veliki talas rekonstrukcije. Zato se sada u njemu može videti i najmodernija arhitektura, ali i nekoliko preživelih srednjevekovnih građevina u blizini Aleksanderplaca.\nBerlinski zid je probijen 9. novembra 1989. godine. Tokom nemačkog ujedinjenja, 3. oktobra 1990. godine, zid je skoro potpuno srušen. Ostali su fragmenti koji služe kao istorijski podsetnik, ali i turističke atrakcije. Pevač i glumac Dejvid Bouvi je za Berlin rekao da je "najveća kulturna ekstravaganca koju neko može zamisliti". Žak Lang, bivši francuski ministar kulture, govoreći o tome kako se Berlin brzo menja rekao je da je "Pariz uvek Pariz, ali Berlin nikad nije Berlin", dok je legendarna Marlen Ditrih, glumica i pevačica rođena 1901. godine u ovom gradu, mnogo godina po dolasku u Ameriku rekla: "Ja i dalje imam kofer u Berlinu"!\nVaši utisci - Berlin\nstrux - 15.10.2010 - 15:21h\nMarta ove godine sam boravio u njemu,i zaista je fanstastican grad!Ljubitelji istorije ce uzivati ovde.Treba videti i istocni i zapadni deo Berlina,Branderbusku kapiju,Check point Charli,Skupstinu grada,ostatke Berlinskog...\nprovincijalac - 27.08.2010 - 13:17h\nJa sam fasciniran ovim gradom!!!Takav spoj istorije na jednom mestu retko se gde moze videti...Malo su 3 dana da se obidje sve ono najvrednije sto ovaj grad ima...Nocni zivot je takodje jako dobar...Prevoz je takodje dobro...\nPutopisi - Berlin


Prva aktivnost Narodnog muzeja posle otvaranja posvećena starom Egiptu\n► Prva aktivnost Narodnog muzeja posle otvaranja posvećena starom Egiptu\nAmbasador Egipta Amr Alguveili razgovarao je sa direktorkom Narodnog muzeja Bojanom Brešković o budućim aktivnostima muzeja, saopštila je danas ambasada Egipta u Srbiji.\nKako se dodaje u saopštenju, na sastanku je dogovoreno da prva aktivnost u Narodnom muzeju posle svečanog otvaranja 28. juna bude vezana za istoriju starog Egipta.\nOkrugli sto će biti organizovan 12. jula u okviru kampanje #Egiptologija (#EgyptALLogy), s ciljem da se istorija starog Egipta približi širokoj publici koja želi da istražuje evoluciju ljudske civilizacije.\n"Veoma smo srećni što će prva kulturna aktivnost muzeja biti posvećena kulturnom nasleđu Egipta u Srbiji", rekao je Alguveili.\nNarodni muzej u Beogradu zainteresovan je za produbljivanje saradnje s narodnim muzejom Egipta i Velikim muzejom Egipta, rekla je direktorka za odnose s javnošću Lidija Ham, dodajući da će predmeti iz starog Egipta, uključujući pogrebnu masku i mumiju, kasnije biti izložene u muzeju u Beogradu.\nBeograđani i posetioci glavnog grada postavke u Narodnom muzeju nisu bili u prilici da vide 15 godina, koliko je muzej zatvoren.\nGrupa osuđenika Okružnog zatvora u Beogradu u poseti Narodnom muzeju\nGrupa osuđenika Okružnog zatvora u Beograd posetiće danas Narodni muzej i obići deo stalne postavke uz stručno vođenje kustosa.\nNarodni muzej Srbije otvoren je večeras u Beogradu posle 15 godina rekonstrukcije, a otvaranju su prisustvovale brojne zvanice iz sveta kulture, državni zvaničnici, predstavnici diplomatskog...\nRenesansa ili reminiscencija?\nSimbolički na Vidovdan 28. juna otvara se Narodni muzej u Beogradu posle 15 godina rekonstrukcije. Da li će ovaj veliki događaj pokrenuti promenu odnosa prema muzejima, osnovnim institucijama...\nRekonstruisani Narodni muzej u Beogradu od večeras će posle 15 godina otvoriti vrata za posetioce, koji će moći da vide oko 400.000 eksponata nove stalne postavke.


Vesti: Čeka li Prištinu neprijatno iznenađenje sa Zapada (video) - NaN.NaN. | Sputnjik Srbija\n12:50 09 Decembar 2019\nVesti: Čeka li Prištinu neprijatno iznenađenje sa Zapada (video)\n18:58 29.07.2019 Preuzmite kraći link\nMogu li pozivi prištinskim liderima u Hag da uzdrmaju imidž OVK na Zapadu, pitamo bivšeg potpredsednika vlade Srbije Nebojšu Čovića. Šta će još posle oklopnih transportera stići iz Rusije u Srbiju? Kako se Srbija uključila u trku za kineske turiste? Kako su zabrane koncerata i flaše u glavu pevača postale rokenrol simboli na Balkanu?


Završetak projekta Paket C#2 – Infrastruktura za sistem upravljanja kvalitetom uglja, Kolubara, Srbija – energoprojekt-oprema.com\nZavršetak projekta Paket C#2 – Infrastruktura za sistem upravljanja kvalitetom uglja, Kolubara, Srbija\nNa lokaciji stare deponije uglja u Istočnom polju Tamnava, Energoprojekt Oprema sa svojim partnerom GP Planum, privela je kraju realizaciju značajnog infrastrukturnog projekta. Izgradnja novog postrojenja za transport i deponovanje uglja koja treba da obezbedi energetsku efikasnost ekološkim upravljanjem kvalitetom uglja, je započela krajem 2016. godine. Investitor projekta je Javno preduzeće “Elektroprivreda Srbije”, a sredstva su obezbeđena od strane Evropske banke za obnovu i razvoj (EBRD), Nemačke razvojne banke (KfW) i EPS-a.\n„Tokom izgradnje ovako kompleksnog postrojenja, nailazili smo na različite izazove“, rekao je Mirko Popović, rukovodilac projekta. „Najzahtevniji radovi se mogu svrstati u četiri celine: geodetski radovi, izrada čelične konstrukcije, izgradnja deponije i instalaterski radovi”.\n„Pored tehničko-tehnoloških izazova, na realizaciju projekta uticali su i kašnjenje u dobijanju građevinske dozvole, nepostojanje geodetske mreže na gradilištu, izmena projektno-tehničke dokumentacije pojedinih objekata zbog usklađivanja sa mašinskom opremom, loši vremenski uslovi tokom zimskih perioda i konstantan rad sa ugljenom prašinom u zoni gradilišta“, konstatuje Mirko.\nObjekat je predat Investitoru na upotrebu 19. decembra 2019. Branislav Sladić, Mirko Popović, Novak Vasiljević, Aleksandar Jovanović, Vojislav Matić, Željko Marković, Svetlana Novaković, Dragan Marković i Marko Nikolić članovi su tima koji se uspešno borio sa svim izazovima tokom izvođenja radova i predano radio kako bi se projekat završio na zadovoljstvo Investitora i svih učesnika. Da podsetimo, od tri celine (paketa), na koje je projekat podeljen, konzorcijum “Energoprojekt Oprema a.d. i GP Planum” je ugovorio i izveo radove u okviru paketa C2: “Infrastruktura za sistem upravljanja kvalitetom uglja”, a vrednost izvedenih radova je preko 17 miliona evra.


Foto: autopolis.rs/ilustracija / Arhiva\nKrajem 2018. godine u Hrvatskoj je bilo 2,19 miliona registrovanih putničkih vozila, što je u odnosu na 2017. više za 4,5 odsto, pri čemu je ličnih vozila bilo 1,66 miliona ili 4,4 odsto više, pokazuju podaci Državnog zavoda za statistiku (DZS).\nPodaci o broju registrovanih vozila dobijeni su od Ministarstva unutrašnjih poslova. Broj prvi put registrovanih putničkih vozila iznosio je 180.454, što je u odnosu na 2017. značajan rast od 41,4 odsto. Rast prvih registracija pokazuju sve vrste vozila osim specijalnih vozila i poluprikolica.\nStatističari napominju da je rast uzrokovan porastom broja prvih registracija polovnih vozila (70,5 odsto) i prvih registracija novih vozila (25 odsto).\nU 2018. zabeleženo je 10.450 saobraćajnih nesreća sa nastradalim osobama, što je u odnosu na 2017. manje za 4,5 odsto.\nMIŠLJENJA PENZIONERA PODELJENA "Najbolje da dobiju formulu kako bi znali na koje procente mogu da računaju"\nKao i neprospavana noć - osećaj siromaštva podjednako loše utiče na naš mozak! Kada čoveka "trese virus siromaštva" pogoršava mu se pamćenje i smanjuje koncentracija, kao i samokontrola, pa izgleda kao zombi.


U Srbiji potvrđen prvi slučaj koronavirusa | Insajder\nU Srbiji potvrđen prvi slučaj koronavirusa\nObjavljeno: 6.03.2020 | Ažurirano: 6.03.2020\nU Srbiji je potvrđen prvi slučaj oboljevanja od koronavirusa. U pitanju je četrdesettrogodišnji muškarac koji je boravio u Budimpešti, rekao je ministar zdravlja Zlatibor Lončar na hitno sazvanoj konferenciji za medije. Lončar je kasnije popodne rekao da je u toku dana testirano još četiri do pet osoba i da su svi testovi bili negativni, odnosno da izuzev jednog slučaja u kome je potvrđeno pristustvo virusa nema novozaraženih.\n„Čovek koji je zaražen dobro se oseća, nema tegobe i trenutno se nalazi u izolaciji u bolnici u Subotici“ rekao je jutros ministar zdravlja.\nOn je dodao da je zaraženi u više navrata boravio u Budimpešti kod sestre, koja je imala virusnu upalu pluća.\n„Nakon povratka, osetio je tegobe i samoizolovao se, poslao decu na selo. Čovek je bio odgovoran. Ostao je samo sa ženom koja mu je donosila samo hranu“, istakao je Lončar.\nKako je dodao ministar, on se sam javio zdravstvenoj ustanovi, test je urađen, a rezultat - pozitivan - je stigao jutros.\nOd svih osoba koje su bile u kontaktu sa zaraženim uzeti su uzorci za analizu.\nMinistar zdravlja je ponovio da nema mesta panici i strahu.\n„Bilo je pitanje sata kada će se pojaviti“, rekao je Lončar.\nDodao je da je Srbija apsolutno spremna za koronavirus, rekavši da će se odraditi „sve što struka nalaže“.\nKon: Očekujemo još slučajeva, pogotovo u Beogradu\nEpidemiolog Predrag Kon je rekao da je situacija u Srbiji sada nova, ali da je potpuno očekivana, iako je on mislio da će se prvi slučaj zabeležiti u Beogradu.\nOn je, nakon potvrđenog prvog slučaja obolevanja od koranavirusa u Srbiji, najavio daleko veće angažovanje epidemiološke službe.\n„Za očekivati je da se pojave drugi slučajevi, u drugim mestima, pogotovo u glavnom gradu, koji je najveći“, ocenio je Kon.\nPrecizirao je da se samo lečenje sprovodi u izolaciji i da je bitno naglasiti svim zdravstvenim radnicima da se pripreme za rad u takvim uslovima.\nKon je naveo da bi oboljevanje zdravstvenih radnika imalo dvostruku štetu – za same radnike, ali da bismo s druge strane bili u deficitu s kadrom koji bi lečio zaražene.\nZaštitnik građana: Ne otkrivati privatne podatke obolelog od koronavirusa i ne širiti paniku\nZaštitnik građana Zoran Pašalić apelovao je danas na sve učesnike u javnom životu da ne otkrivaju privatne podatke pacijenta kod kojeg je potvrđen koronavirus, kao i da se suzdrže od širenja panike među stanovništvom, a da odluke o zdravstvenoj zaštiti pacijenata prepuste nadležnima u sistemu zdravstvene zaštite.\n„Tabloidno izveštavanje o pacijentu, koje ide do toga da čak pored dijagnoze navodi i zanimanje pacijenta je nedopustivo, a širenje straha među stanovništvom opasno“, upozorio je Pašalić u saopštenju.


Štrahe: Sjever Kosova treba da ima pravo na samoopredjeljenje\nVicekancelar Austrije Hajnc-Kristijan Štrahe izjavio je da je Kosovo bez sumnje dio Srbije i da bi bilo poželjno da sjever Kosova ima pravo na samoopredeljenje ili autonomiju, kao i da je pogrešno ukoliko bi se na Beograd vršio pritisak da prizna Kosovo.\n"Mislim da je priznanje Kosova jedino stvar Srbije. Pritiskati zemlju zbog toga bi bilo pogrešan put", rekao je Štrahe za list Politika pred dolazak u Beograd gdje će u ponedjeljak razgovaratati sa ministrom spoljnih poslova Ivicom Dačićem.\nŠtrahe je rekao da je njegova Slobodarska partija oštro kritikovala austrijsko priznanje Kosova, ali da je to sad činjenica koja se više ne može mijenjati.\nPrema njegovim riječima, pravo na samoopredeljenje sjevera Kosova ili autonomija sjevera bi bili poželjni.\n"Ali, za to su nažalost potrebni dugi i komplikovani pregovori", rekao je Štrahe i dodao da mu se "čini da je Priština po tom pitanju neuviđajna".\nTakođe, naveo je i da se nada da je kompromis u okviru briselskog dijaloga moguć.\nŠtrahe je ocijenio i da je Srbija na dobrom putu prema Evropskoj uniji.\n"Želimo da na Zapadnom Balkanu unapređujemo pomirenje, demokratiju, blagostanje i stabilnost, a najbolje sredstvo za to je proces pristupanja EU. I u našem je interesu da Srbija ima konkretnu i vjerodostojnu perspektivu u pogledu pristupanja EU", rekao je Štrahe.


Nema zakona protiv rodbinskog zapošljavanja\nBeta 14. januara 2016. 13:45\n„Zapošljavanje na osnovu rodbinskih veza imate u svim institucijama počev od Univerziteta preko domova zdravlja do ustanova socijalne zaštite, ali nema zakona protiv toga i zakonom to ne možete da regulišete“, izjavio je Vulin u Nišu.\nPrema njegovim rečima, zakonom ne možete da zabranite bilo kome da zaposli nekoga ukoliko ta osoba ispunjava zakonom propisane uslove.\nMinistar je u Nišu posetio Dom za decu i omladinu „Duško Radović“ kako bi se upoznao sa realizacijom projekta „Porodični saradnik“ koji Ministarstvo za rad već tri godine realizuje u saradnji sa UNICEF-om.\nVulin je istakao da je reč o novoj usluzi u sistemu socijalne zaštite koja podrazumeva kontinuirani obilazak porodica koja su zapale u poteškoće.\nPrema njegovim rečima, ta usluga odlično se pokazala pošto je doprinela smanjenju broja dece koja odlaze u hraniteljske porodice.\n„Gledaćemo da ovu uslugu maksimalno proširimo jer nam je najveći interes da deca ostaju u svojim biološkim porodicama“, rekao je Vulin.\nProjekat „Porodični saradnik“, prema Vulinovim rečima, realizuju četiri ustanove u Srbiji i obuhvatila je do sada 430 porodica sa ukupno 900 dece.


Hercegovačka kuća, najbolja priča o održivom turizmu - TU magazin\nHercegovačka kuća, najbolja priča o održivom turizmu\nGrad Trebinje sa “Hercegovačkom kućom” je pobednik na izboru za najbolju svetsku priču o održivom turizmu\nTakmičenje za najbolju svetsku priču o održivom turizmu je održano u okviru Međunarodnog sajma turizma u Berlinu. Trebinje i Hercegovačka kuća predstavljaju odličan primer uspešne saradnje lokalne zajednice sa nizom partnera.\nHercegovačka kuća je veoma uspešan brend koji okuplja lokalne proizvođače domaćih hercegovačkih proizvoda koji turistima mogu plasirati svoje proizvode i na taj način popraviti svoju vidljivost i doprineti ekonomskom razvoju lokalne zajednice.\nDrugo mesto za najbolju priču o održivom turizmu je priča iz Perua, a treće priča iz Kanade.\nPrethodni tekstNajlepše ostrvo sveta\nSledeći tekstPlogging – korisno i savesno trčanje


Američka ambasadorka u Crnoj Gori Džudit Rajzing Rajnke i ministarka zdravlja Jelena Borovinić Bojović (Foto: Ministarstvo zdravlja/rtcg.me)\nVlada SAD donirala je 2,7 miliona dolara Crnoj Gori za borbu protiv Kovida 19, u okviru Projekta jačanja kapaciteta za pružanje odgovora na kovid 19, koji će implementirati crnogorsko ministarstvo zdravlja sa kancelarijom SZO u Podgorici, saopštili su zvaničnici.\n“Ambasadorka Džudi Rajzing Rajnke se 18. novembra 2021. godine pridružila ministarki zdravlja dr Jeleni Borovinić Bojović i šefici Svjetske zdravstvene organizacije u Crnoj Gori, Mini Brajović, na događaju na kome je saopšteno da će Sjedinjene Države – preko Američke agencije za međunarodni razvoj - obezbijediti 2,7 miliona dolara u hitnoj pomoći Crnoj Gori za borbu protiv pandemije kovida 19”, saopšteno je na sajtu Ambasade SAD.\nPrema navodima saopštenja, ova sredstva Američkog plana spašavanja omogućiće Svjetskoj zdravstvenoj organizaciji da se udruži sa Ministarstvom zdravlja kako bi povećala kapacitete za testiranje, poboljšala dostupnost dragocjenog tretmana kiseonikom za kovid pacijente, ojačala prevenciju i kontrolu infekcije u zdravstvenim ustanovama i povećala stopu vakcinacije, posebno u ruralnim područjima.\nMinistarka zdravlja je naglasila da će Projekat biti realizovan shodno najvišim profesionalnim standardima, prenosi RTCG.\n“Zahvaljujući ovoj izuzetno značajnoj donaciji, Crna Gora će, kroz kontinuiranu kampanju na kojoj će počivati projekat, nastojati da dodatno osvijetli značaj i pospiješi proces imunizacije protiv koronavirusa koja je okosnica borbe protiv ove pošasti. Crna Gora je do danas obezbijedila preko milion i dvije stotine hiljada doza vakcina, a prvu dozu dobilo je blizu 60 odsto punoljetnih građana”, rekla je.\nOna je najavila da će, u isto vrijeme, “unaprijediti već ojačane kiseoničke kapacitete naših bolnica, ali i obezbijediti ozbiljan tempo testiranja, odnosno dalji nadzor epidemije za šta smo ranije dobili pohvale predsjednice Evropske komisije Ursule fon der Lajen tokom njene posjete Institutu za javno zdravlje”.\nRTCG prenosi da je američka ambasadorka u Crnoj Gori rekla da će donacija pomoći Crnoj Gori da ojača lokalne kapacitete odgovora na Kovid kako bi se ublažili ekonomski, zdravstveni i socio-ekonomski efekti krize.


Ministarstvo finansija i trezora BiH završava rad na budžetu za 2022. godinu - Bosna Global\nPočetna Vijesti Ministarstvo finansija i trezora BiH završava rad na budžetu za 2022. godinu\nMinistarstvo finansija i trezora BiH završava aktivnosti na izradi Dokumenta okvirnog budžeta (DOB) za period 2022.-2024. godina i Budžeta institucija BiH i međunarodnih obveza BiH za ovu godinu i uputit će ove dokumente u dalju proceduru Generalnom sekretarijatu Vijeća ministara BiH.\nNakon preostalih tehničkih korekcija na tekstovima ova dva dokumenta i posljednjih kontrola sadržaja budžeta očekuje se da ovi dokumenti u ponedjeljak budu predati Generalnom sekretarijatu Vijeća ministara BiH.\nZamjenik predsjedavajućeg Vijeća ministara BiH i ministar finansija i trezora BiH Vjekoslav Bevanda izjavio je povodom mnogobrojnih špekulacija u javnosti u vezi procedura usvajanja budžeta da svemu ovome prethode zahtjevi i konsultacije s budžetskim korisnicima koji su anekse budžetskih zahtjeva slali mimo svih rokova tražeći dodatna sredstva.\nPrema riječima ministra Bevande, Ministarstvo finansija i trezora BiH radi ovaj zahtjevan posao najbrže moguće i pored mnogobrojnih pritisaka s više strana te je odbacio tvrdnje o postojanju opstrukcija u ovom procesu.\n– Napominjem da smo na Globalni okvir fiskalne bilance i politika u BiH za period 2022-2024. godina, koji je Fiskalno vijeće usvojilo 30. marta ove godine, čekali devet mjeseci iako je Ministarstvo finansija i trezora svoj dio posla završilo u roku. Osim toga, budžet za 2021. godinu nikada nije usvojen iako je prošle godine u februaru upućen Predsjedništvu BiH – naglasio je Bevanda.\nNavodi da je Ministarstvo finansija i trezora BiH u najbržem mogućem roku u datim okolnostima uporedo radilo Dokument okvirnog budžeta za period 2022-2024. godina i Budžet institucija BiH i međunarodnih obaveza BiH za 2022. godinu.\n– To su dva obimna i ozbiljna dokumenta na kojima počiva finansiranje institucija BiH i povrat javnog duga. Dakle, Ministarstvo finansija i trezora BiH je imalo težak zadatak i prema tome se odnosimo odgovorno, profesionalno i ne podliježemo raznim pritiscima koji su svakodnevni i neosnovani – rekao je Bevanda.\nTemeljem Ustava i zakona Ministarstvo finansija i trezora BiH je samo tehnički izvršilac u procesu donošenja budžeta. Nakon što Vijeće ministara usvoji Nacrt zakona o budžetu institucija BiH i međunarodnih obaveza BiH on se upućuje ustavnom predlagaču – Predsjedništvu BiH koje utvrđuje Prijedlog zakona o budžetu institucija BiH i međunarodnih obaveza BiH za 2022. godinu, poslije čega ga na konačno usvajanje upućuje na usvajanje Zastupničkom domu i Domu naroda Parlamentarne skupštine BiH.\nGlobalni okvir fiskalne bilanse i politika u BiH zadao je okvire za budžet institucija BiH za 2022. godinu koji će iznositi 1.073.600.000 KM od čega su izdvajanje prihoda od indirektnih poreza za nivo BiH 865.500.000 KM, a ostatak su vlastiti prihodi, saopćeno je iz Ministarstva finansija i trezora BiH.


Norveška dobija ROBOTA-POŠTARA: Od jeseni će zameniti poštanske sandučiće, a izgleda OVAKO (FOTO, VIDEO)\nFoto: postenorge / Twitter\nNorveški grad Kongsberg dobija prvog robota-poštara.\nOn će dostavljati pisma i pakete stanovnicima, a dopremljen je pre tri dana iz SAD.\nPortal "Norveška danas" ističe da je reč o prvom robotu tog tipa u zemlji.\nAko sve bude prema planu, robot-poštar mogao bi da zameni poštanske sandučiće na jesen.\nPrema planu "Norveške pošte", robot će kretati iz poštanskog skladišta u obilazak, i to potpuno sam. Stanovnici će biti elektronski obavešteni kada robot-poštar bude u njihovom komšiluku.\nTako će moći da izađu i pokupe poštu u vreme i na lokaciji koja im odgovara.\nPartner "Norveške pošte" u ovom projektu je "Badi mobiliti", kalifornijska firma koju vodi norveški preduzetnik.


RTCG - Radio Televizija Crne Gore - Nacionalni javni servis :: Zanimljivosti :: Napravili slamčice od skroba koje su jestive\nU KINI SE BORE ZA OČUVANJE PRIRODE 04. 06. 2019. 12:27 >> 12:29 0\nU KINI SE BORE ZA OČUVANJE PRIRODE\nNapravili slamčice od skroba koje su jestive\nDržave širom svijeta posljednjih godina pozivaju na zabranu plastičnih slamčica.\n"Starbaks" u Šangaju je među kafeterijama koje su plastične slamčice zamijenile papirnim, koje se mnogo brže razgrađuju od plastike.\n"Ne dopada se svim gostima ideja papirnih slamčica, ali objašnjavamo im da to radimo zbog budućih generacija", kaže Đi Lingjun, kafedžija u "Strabaksu".\n"Papirne slamčice takođe imaju velike ekološke troškove. Treba seći drveće i okolina se zagađuje u procesu proizvodnje. Zato smo jedni od prvih koji prave slamčice od skroba", navodi Lou Džongping, predsjednik fabrike "Soton slamčice".\n"Slamčice su napravljene od skroba. Suština je u sljedećem – ako ljudi mogu da jedu i vare ove slamčice, i priroda može takođe", poručio je Lou Džongping, predsjednik kompanije "Soton slamčice".\nOni koji su na dijeti možda bi, ipak, trebalo potpuno da izbace slamčice iz upotrebe.\nOpet eksplozija u fabrici vatrometa, sedmoro poginulo\nUtvrđen i treći slučaj kuge\nU napadu na vrtić više od 50 povrijeđenih


Art magazin - Doček u Novom Sadu - Proslava koja pomera granice ili ovo niste videli do sada\nNovosađani će 31. decembra 2021. simbolično osvetliti svoj grad i to programom inspirisanim likom i delom velikog naučnika koji je osvetlio ceo svet - Nikolom Teslom, prvim počasnim građaninom Novog Sada. U 20:22 časa, kod mosta Duga, biće premijerno izveden deo predstave "Tesla, izumetnik" u režiji Nebojše Bradića, u izvedbi Srpskog narodnog pozorišta, u koju će biti uključena i publika, formirajući povorku preko mosta Duga i tako spajajući dve obale Dunava sve do Podgrađa Petrovaradinske tvrđave, gde će biti otvorena multimedijalna Teslina svetlosna galerija.\nCeo program 31. decembra 2021. je besplatan, a tačne lokacije i satnicu možete pronaći na zvaničnom sajtu docekns.rs\nSvečano otvaranje Evropske prestonice kulture, proslava "Zeniteum :: 2022", slovenačkog avangradnog reditelja Dragana Živadinova, zakazana za 13. januar u 20:22 časa, slaviće, kroz umetnost i kulturu, velika imena srpske nauke – matematičare Milevu Marić Ajnštajn i Milutina Milankovića. Postavka svečanog otvaranja je ambiciozan arhitektonsko-multimedijalni poduhvat koji u Srbiji do sada nije rađen, a samo otvaranje biće održano na jednom od glavnih gradskih bulevara, ispred Banovine, arhitektonskog bisera Novog Sada, dela Dragiše Brašovana. Velikanom svetske nauke i njegovim delom, Milutinom Milankovićem baviće se i izložba "Vreme i vaseljena" umetnika dr Dušana Jovovića i dr Aleksandra Petrovića, profesora filozofije, koja će biti otvorena 13. januara, u Studiju M, zamišljena kao putovanje od tame do svetlosti, od haosa do kosmosa, sa fokusom na međusobni odnos čoveka, vremena i nauke.\nProgram u okviru Dočeka 7530 počinje već 12. januara 2022, kada će lokalni bendovi zapravo biti u ulozi domaćina i svojim nastupima na nekoliko lokacija u gradu, u saradnji sa Inbox udruženjem koje organizuje Ulične svirače, napraviti svojevrsnu uvertiru u 13. januar 2022. i svečano otvaranje. Program se nastavlja 14. i 15. januara 2022. u okviru autentičnog programa Slave, i to u mreži kulturnih stanica, gde će biti predstavljena izložba fotografija Pavela Surovog, zatim brojne rukotvorine i gastro kultura, kao i dečiji program.


Air Serbia gasi sopstvenu službu zemaljskog opsluživanja aviona - Aviatica\nAir Serbia gasi sopstvenu službu zemaljskog opsluživanja aviona\nSvi zasposleni u ASGS su prešli na platni spisak Aerodroma Nikola Tesla u okviru aerodromske službu zemaljskog opsluživanja.\nDatum / Date: 03.11.2017.\nOdluka menadžementa Air Serbije da ugasi sopstvenu službu zemaljskog opsluživanja aviona Air Serbia Ground Services doneta je pre više meseci u sklopu strategije za smanjenje broja zaposlenih, a stupila je na snagu od 1. novembra.\nNi Air Serbija ni Aerodrom Nikola Tesla nisu ovim povodom izdali saopštenje za javnost niti su se oglasili na bilo koji način povodom ove odluke, već je o tome javnost prvo obavestio sindikat zaposlenih na aerodromu „Sloga“.\n„Sloga“ u saopštenju navodi da će svi radnici iz sastava kompanije Air Serbia Ground Services (ASGS) njih 340 od 1. novembra biti u sastavu beogradskog aerodroma „Nikola Tesla“.\nUsluge, koje podrazumevaju prihvat i otpremu aviona i putnika, čekiranje putnika, čišćenje aviona, utovar i istovar prtljaga i mamipulaciju robom i poštom, ubuduće neće obavljati kompanija Air Serbia, već će te poslove kroz naplatu obavljati radnici Aerodroma „Nikola Tesla“.\nSindikat aerodromskih radnika „Sloga“ dalje objašnjava ovu odluku umesto Air Serbije navodeći da se radi o „poslovnom potezu većinskog vlasnika da u kratkom periodu zajedno sa postojećim radnicima kompanije prevaziđe poslovne izazove koji su iz dana u dan sve zahtevniji“. „Sloga“ kao samo jedan od nekoliko reprezentativnih sindikata na beogradskom aerodromu „pozdravlja ovu odluku jer će na taj način radnici koji rade na težim poslovima umesto na ulici ostati na poslu, primati plate i biće pokriveni kolektivnim ugovorom“.\nTakvo objašnjenje koje je ponuđeno javnosti ukazuje da u Air Serbiji postoje problemi, smatraju tri druga reprezentativna sindikata na aerodromu „Nikola Tesla“ – „Sindikat Zajedno“, „ASNS“ i „Nezavisni Sindikat“. U zajedničkom saopštenju ova tri sindikata navedeno je da oni takođe pozdravljaju odluku da Aerodrom preuzme radnike Air Serbije ali ipak postavljaju pitanje „zašto najbolja i najuspešnija aviokompanija u okruženju (Air Serbia) praktično gasi svoju ćerku firmu, registrovanog hendling agenta“.\nIz saopštenja tri sindikata može se primetiti i da među reprezentativnim sindikatima na aerodromu postoje brojne nesuglasice. Oni izražavaju čuđenje zašto je sindikat „Sloga“ u svom saopštenju naveo „da se među ostalim sindikatima provlači ocena da će preuzimanjem zaposlenih kompanije ASGS biti ugroženi sadašnji zaposleni u kompaniji Aerodrom Nikola Tesla“, kada to po njihovim rečima nije tačno.\nSindikati su ipak složni u oceni da prihvaćeni radnici iz Air Serbije neće ugroziti položaj postojećih radnika aerodroma koji rade na istim poslovima.\nOdluka da se ASGS integriše u aerodromsku službu doneta je u trenutnku kada traje tender za davanje beogradskog aerodroma pod koncesiono upravljanje stranom investitoru. Rok za predaju ponuda je pomeren na 23. novembar pa se da pretpostaviti da su u međuvremenu ponuđači obavešteni o promenjenim uslovima.\nAerodrom Nikola TeslaAir SerbiaASGSBeograd


TotalCar.rs » Kreš test koji je promenio pogled na bezbednost vožnje\nBezbednost, novo, Video\nOve godine navršavaju se dve decenije od osnivanja EuroNCAP-a i od njegovih prvih “kreš testova”, koji su u međuvremenu značajno uticali na povećanje bezbednosti novih modela automobila na evropskom tržištu.\nDo sada se na “kreš testovima” našlo preko 1.800 modela vozila, a EuroNCAP tvrdi da je zahvaljujući unapređenjima automobila koja su izvršena nakon njihovih sugestija sačuvano više od 78.000 života.\nTreba napomenuti da je ovaj model, koji je u stvari redizajnirani Rover Metro, te 1997. već duži niz godina bio prisutan na tržištu, a koncepcijski je vukao korene iz 1970-tih, slično našem “jugu”. Test frontalnog sudara izveden je pri brzini od “samo” 48 km/h, ali je oktrio sve mane i zastarelost konstrukcije Rovera.\nNa usporenom snimku vide se zastrašujuće deformacije kabine vozila nakon udara u nepokretnu prepreku i naslućuju teške povrede fiktivnog vozača (“kreš test” lutke), uprkos prednjem vazdušnom jastuku, koje lako mogu da dovedu i do smrtnog ishoda.\nPorsche najavljuje nova, luksuzna specijalna izdanja\nRender: BMW F15 X5 (2014)


Prvi pacijenti u Srbiji primili lek protiv virusa korona - 26.03.2021, Sputnik Srbija\nPrvi pacijenti u Srbiji primili lek protiv virusa korona\nPrvi pacijenti u Kliničkom centru Vojvodine (KCV) primili su novi lek protiv kovida 19 „Bamlanivimab“, koji sprečava dalje širenje infekcije, odnosno progresije... 26.03.2021, Sputnik Srbija\nUh, jedva procitah. Jeste sigurni da je to ime?\n11:55 26.03.2021 (Osveženo: 12:11 26.03.2021)\nPrvi pacijenti u Kliničkom centru Vojvodine (KCV) primili su novi lek protiv kovida 19 „Bamlanivimab“, koji sprečava dalje širenje infekcije, odnosno progresije bolesti iz blage u tešku kličku sliku, rekla je direktorka KCV-a Edita Stokić.\n„Na taj način se smanjuje broj hospitalizacija zbog komplikacija kovid 19 virusne infekcije i sprečava se razvoj scenarija teškog oblika bolesti. Ovu terapiju mogu da prime pacijenti stariji od 65 godina ili oni stariji od 55 godina, a imaju pridružene bolesti poput kardio-vaskularnih, arterijske hipertenzije ili hroničnu opstruktivnu bolest pluća“, navela je Stokićeva.\nDodala je da se ovaj lek daje pacijentima nakon odluke konzilijuma lekara, a sam tok, odnosno trajanje terapije traje oko sat vremena, posle čega se pacijenti vraćaju u kućnu izolaciju.\nPacijenti koji su primili terapiju kažu da su sigurni u lek i očekuju sve najbolje. Terapija se daje jednokratno, u vidu infuzije, nakon čega se pacijent vraća na kućno lečenje, prenose Novosti.\n26 Mart, 14:51\nJučeVučić: Biće skinuta glava narko-mafiji\nJučeErdogan zadremao tokom bajramske čestitke /video/\nJučeZvezda se oporavila od Kazahstana za prvu pobedu u sezoni! /video/\nJučeProvociraju haos: Nema toliko zatvora koliko ima Srba kojima srebrenički zločin nije genocid /video/\nJučeRuski avion sa električnim motorom izveo prvi let /video/\nJučeNeredi u Grčkoj zbog najavljene obavezne vakcinacije: Korišćeni vodeni topovi i suzavac /video, foto/\nJučeSrbija u Tokiju, 2. dan: Strelci jure nove medalje, Delfini i odbojkašice debituju\nJučePredsednik Meksika predlaže formiranje "latinoameričke Evropske unije"\nJučeHaos u Boliviji: Pijavica izazvala paniku na fudbalskoj utakmici /video/\nJučeMisterije starog Egipta: Iz potopljenog drevnog grada „izranjaju“ nova važna otkrića /video, foto/\nJučeVučić: Svim punoletnim građanima Srbije još 20 evra u decembru\nJučeSirija će se vakcinisati "Sputnjikom lajt"\nJučeMože li „Severni tok 2“ koštati Bajdena predsedničke funkcije\nJučeJapanci protiv Igara – neko će platiti ceh\nJuče„Stop kovid diktaturi“ i „Krik za slobodu“: Protesti protiv mera u Podgorici i Zagrebu\nJučePupovac o negiranju genocida u Drugom svetskom ratu\nJučeRusija testira nove kvadratne padobrane za desant tereta\nJučeUhapšen zbog napada na žene na pešačkom prelazu u Nišu\nJučeKina uvodi sankcije Amerikancima\nJuče„Slavica“ i „Valter“ kao vesterni: Kako su naši filmski plakati nastali po uzoru na Leonea i Forda


U Lebanu otvoren "Paradajz fest" - Televizija Leskovac\nNakon dve nedelje od poslednjeg protesta, proizvođači paradajza s područja Jablaničkog okruga okupljeni su drugačijim povodom, ovog puta na prvom Paradajz festu u Lebanu koji je otvoren sinoć. Ova trodnevna manifestacija koja za cilj ima promociju turističkih i poljoprivrednih potencijala okupila je 35 izlagača iz Lebana i Leskovca koji su na štandovima na centralnom šetalištu predstavili svoje proizvode.\nMeđu izlagačima je bio i Aleksandar Kocić iz Svirca koji je prethodnih nedelja bio uključen u organizaciju protesta zbog niske otkupne cene ovog povrća. On ističe da su uz pomoć resornog ministarstva započeli pregovore sa kupcem iz Evroazijske unije koji bi otkupio oko 1500 tona paradajza po odgovarajućoj ceni.\nIako cena paradajza polako raste i iznosi od 40 do 50 dinara po kilogramu za prodaju na veliko, najveći problem predstavlja nedostatak domaće fabrike za preradu, podsećaju proizvođači.\nGost manifestacije bio je i Atila Galmboš, predsednik Komiteta za Zapadni Balkan Privredne komore Mađarske koji je sa predsednikom opštine Lebane, Ivanom Bogdanovićem najavio realizaciju novih projekata i investiicja u centralnoj i južnoj Srbiji , između ostalog i u Lebanu.\n„Između Srbije i Mađarske postoji nekoliko programa, Jedan od osnovnih je okvir ekonomske saradnje između ove dve zemlje. To znači da je sa srpskim partnerima izvršena selekcija određenih projekata u polju infrastrukture. Nakon prve selekcije liste, srećan sam što mogu da vam kažem da je i projekat u Lebanu u okviru tog programa viđen za realizaciju – rekao je Galamboš\nParadajz fest organizuje se pod pokroviteljstvom i u organizaciji opštine Lebane i Ministarstva državne uprave i lokalne samouprave.\nTags: Lebane, menifestacija, Paradajz fest, poljoprivreda